Käyttäjä Rikottu tyttö😖 kirjoittanut 05.02.2016 klo 12:01\nlasinenkyynel kirjoitti 1.2.2016 22:42\nToivon ettet koskaan riistä itseltäsi henkeä. Toivon todella paljon, koska se helpottaa vielä. Kyllä niiden on pakko ottaa sut jo osastolle. Minut ensimmäisen kerran saatiin niin että sisarukseni näytti yhden mun kirjoittaman viestin yhdelle mun hyvistä ystävistä.. Hän sen välittinilman mun lupaa eteenpäin. Se auttoi. Oisko joku keino miten ne oikeasti ymmärtäiai siellä päivystyksessä? Mä haluan että sinä parannut. Haluan todella.\nJuuri siihem ettei jaksa kunnolla taistella vastaan auttaa osasto. Siellä on turvassa. Siellä saa levätä. Yritä vielä kerran, please!!! Jos oot kotona niin tee sitä mikä helpotttaa että pääset yli.. Mulle auttoi kirjottaminen. Luonnossa oleminen jne. Ja monet muut asiat. Enää ne ei helpota mutta oon päättäny selvitä, en wnää koskaam yritä.\nSun perhe, ystävät, läheiset EI selviä jos teet sen. Oikiasti. Kaikki tarvii sua. Kun viimesen kerran itse yritin päättää päiväni ollessani niin pohjalla niin mun ystävät romahti. Tosi pahasti, vaikka selvisin. Mua haukuttiin itsekkääksi paskaksi vaikka oikiasti en nähnyt ratkaisua mutta myt tiedäm ettei itsemurha ole vaihtoehto. Kadun sitä.\nOn joka tapauksessa hienoa wttä löysit tukinetin. Kirjoita aina kun haluat. Sua kyllä kuunnellaan. Minullekin tukinet oli pelastus viime keväänä kun kaikki oli ihan sekaisin ja olin huonossa kunnossa. Kirjoitin koko ajan kaiken. Mutta kesällä poistin sen ketjun... Täällä aina joku auttaa ja kuuntwlee\nMuista oot kaunis, ainutlaatuinen ja ihana ihminen <3 Elämä voittaa vielä\nEn usko että on mitään keinoa millä ne siellä ymmärtäisi.\nEn pysty enään yrittämään mennä sinne enään.\nMä haluaisin tehdä jotain itselleni ja olenkin tehnyt taas oon tehnyt jalkoihini haavoja.\nMä en vain jaksa enään.\nMä oon menettänyt elämän ilon ja halun.\nKäyttäjä villikettu kirjoittanut 05.02.2016 klo 22:33\nKomppaan Lasisenkyyneleen viestiä aivan täysillä. Niiden on kuunneltava sua ja otettava sut osastolle, jos itse olet siihen valmis. Minäkin haluan täysillä että parannut ja sä todellakin voit vielä parantua. Voit sanoa suoraan itsetuhoisuudesta ja sietämättömän pahasta olosta. Se herättää auttajat. Sano niin suoraan kuin uskallat, kunnes he kuuntelevat. Voit myös soittaa sinne puhelimella, jos et jaksa mennä paikan päällä. Henkisen hädän hetkellä soita suoraan hätänumeroon tai kriisipuhelimeen.\nKyllä ne ymmärtää, kun tajuavat lopulta millainen olo sulla todella on. Sun ei tarvitse jaksaa yksin - siksi on olemassa auttajat. Kannattaa yrittää vielä. Oot meidän ajatuksissa. Kirjoita aina kun tuntuu siltä. ☺❤\nTsemppiä, rohkeutta ja halauksia! 🙂🌻\nKäyttäjä Rikottu tyttö😖 kirjoittanut 09.02.2016 klo 10:55\nvillikettu kirjoitti 5.2.2016 22:33\nEi se auta vaikka sanoisin suoraan itse tuhoisuudesta ja pahasta olosta. Oon sanonut mut se ei auttanut mitenkään.\nMulle tulee välillä semmoinen olo että en halua enään hengittää.\nMä oon vaan romahtanut.\nKäyttäjä Sarjetty kirjoittanut 09.02.2016 klo 18:38\nKeille sä oot jutellu? Miten on mennyt?\nKäyttäjä villikettu kirjoittanut 09.02.2016 klo 21:45\nMiten sulla on mennyt? Käytkö vielä koulussa? Olisi todella paikallaan, että saisit nyt levätä, ettei sun tarvitsisi palaa aivan loppuun. Sulla on oikeus levätä ja nukkua ja tehdä omia asioitasi. Esimerkiksi koulusta voi saada sairaslomaa tai kevennetyn lukkarin, jos olo on sietämätön.\nPystytkö sanomaan jollekin läheisellesi, joka tulisi mukaasi ja puolustaisi sua ja vaatisi sulle apua? Vanhemmat, sukulaiset, ystävät? Joku koulusi aikuinen tai läheisesi voi myös soittaa sulle apua. Tällä tavalla apua voi saada, kun useampi ihminen vaatii sitä.\nSua voidaan auttaa. Sä voit todellakin nousta tuosta pahasta olosta yli. Missään vaiheessa se ovi ei ole mennyt kiinni, eikä tule menemään. Sä parannut kyllä vielä!\nTsemppiä ja halauksia. Älä tee itsellesi mitään pahaa. Voitat kyllä vielä ☺❤\nKäyttäjä Rikottu tyttö😖 kirjoittanut 10.02.2016 klo 17:18\nvillikettu kirjoitti 9.2.2016 21:45\nMulla on mennyt aika huonosti. Mut käyn koulussa.\nEn saa levätä enkä kauheesti päättää sitä mitä teen joka päivä.\nEn pysty sanomaan. Vanhempani ei usko ja kavereita ei ole paljoo eikä ystäviä sukulaisille en kerro.\nTähän loppuun laitan runon minkä itse olen kirjoittanut ja mikä sopii mun elämään:\nVeitsi viiltää sydämeeni, kun kuulin sinun lähteneesi. Vereni valuu valumistaan, olen valmis kuolemaan. Haluan tämän tunteen loppuvan, tunnen itseni kuolevan. Itsemurha ainoa ratkaisu ois, vaikka en halua lähteä pois. Viiltely vahingoittaa minua, enkä halua satuttaa sinua. Voisinpa tämän lopettaa, en pysty vaikka mua joku opettaa. Tää ei sais loppua näin, kuitenkin kaikki kääntyy huonompaan päin.\nTiedän toi runo on surullinen 😭😭😭😭\nKäyttäjä villikettu kirjoittanut 10.02.2016 klo 21:43\nSun pitää kyllä saada päättää omista menemisistä. Elämä on turhan rankkaa jos ei saa levätä. Kannattaa kertoa jollekulle sitten kun jaksat. Ymmärtäväiselle auttajalle puhuminen voi olla askel kohti sellaista apua, mikä oikeasti parantaa omaa oloa.\nYksi mahdollisuus on muuten sanoa esim. kuraattorille/terkkarille tai opolle siitä, että haluaisit kevennystä kouluun. Se voisi olla myös tehokas tapa kertoa, ettei oikeasti mene hyvin.\nRunosi on kyllä pysäyttävä, ja hienosti kirjoitettu. Mutta sun elämä ei ole aina sellaista. Sä voit ihan oikeasti parantua tästä olosta. Itsemurha ei ole ratkaisu, ja viiltelystä voi päästä eroon. Asioista kannattaa kertoa, vaikka pelkäisi vanhempien reaktiota. Sun hyvinvointi ja jaksaminen on myös vanhempien ykkösasia.\nKäyttäjä Rikottu tyttö😖 kirjoittanut 13.02.2016 klo 22:59\nvillikettu kirjoitti 10.2.2016 21:43\nMä en saisi kuitenkaan kevennystä mun koulupäiviini ja pakko sinne on mennä vaikka olisi kuinka masentunut ja huono vointinen.\nMä en pysty kertoo asioita koska äidin reaktio ei ole kauheen kiva.\nMun pitää vain tottua tähän että voin huonosti ja mun elämä on tämmöistä masennuksen keskellä elämistä. 😭😭\nEi se haittaa kyllä Mä sen kestän ainakin väkisin.\nKäyttäjä villikettu kirjoittanut 14.02.2016 klo 13:39\nEi sun tarvitse ajatella että elämäsi olisi loputtomiin pelkkää masennusta. Äitisi reaktio ei saa olla esteenä siihen, ettetkö voisi hakea apua. Sun hyvinvoinnin pitää olla äidillesikin ykkösasia.\nKouluun ei ole pakko mennä, jos sitä ei jaksa. Sieltä voi saada kevennystä tai sairaslomaa. Kannattaa ainakin kysyä, jos voimat meinaa loppua.\nSä ansaitset todellakin saada apua. Onko sulla mitään sellaista tekemistä, mikä auttaa sua jaksamaan? Tai jotain sellaista, mikä saa unohtamaan masennuksen hetkeksi? Tällaisetkin asiat voi auttaa eteenpäin. Oon myös edelleen sitä mieltä, että menojen karsiminen ja pidempi lepoaika voi auttaa jaksamaan. Jokainenhan väsyy siihen, jos elämä on jatkuvaa suorittamista. Sitä voi jonkun aikaa jaksaa väkisin, mutta pidemmän päälle siihen uupuu.\nSun ei ole pakko suorittaa asioita vain siksi, että ne vaan on pakollisia tai joku sanoo niin. Tämä on sun elämäsi, ja tässä on kyse sun hyvinvoinnistasi. Sinusta kannattaa pitää huolta. 🙂\nHalauksia ja jaksamista! ☺❤\nKäyttäjä Rikottu tyttö😖 kirjoittanut 15.02.2016 klo 22:20\nvillikettu kirjoitti 14.2.2016 13:39\nEi mulla oo oikein mitään keinoa.\nSilloin kun ajattelee ettei enään ole joutunut kiusatuksi niin eikö silloin sit aleta kiusaamaan nyt kohta olen kärsinyt kiusaamisesta koko peruskoulun.\nJa sit oon masentunut niin toi ei yhtään auta mun oloani ja vointiani se pahentaa sitä. Mä nään taas itseni pohjalla mistä on yli 100 km:n matka takaisin ylös.\nKäyttäjä villikettu kirjoittanut 16.02.2016 klo 10:27\nSun kannattaa oikeasti mennä puhumaan näistä asioista. Kynnys on varmasti korkea, koska sua ei ole ymmärretty oikein. Mutta etenkin nyt kannattaa puhua, kun siihen kuuluu tuota kiusaamistakin.\nKyllä sä pääset vielä kiinni parempaan oloon. Tärkeä askel sitä kohti voi usein olla asioistaan kertominen ja elämän saaminen raiteilleen. Puhun koko ajan siitä menojen vähentämisestä, koska itse olen meinannut uupua niiden alle ja tiedän kavereita, jotka on kärsineet niistä vielä pahemmin. Vaikka ne kuinka tuntuisivat pakollisilta omassa päässä, niin eivät ne sitä ole.\nHyvin harva meno on todellisuudessa niin välttämätön, etteikö sitä voisi edes viikoksi tai pariksi jättää pois. Edes koulu ei ole sellainen. Ihmiset pyytävät töistäkin tarvittaessa sairaslomaa. Sulla on ihan täysi oikeus pyytää itsellesi jotain vapaata, ettei sun tarvitse hammasta purren viedä itseäsi paikasta toiseen. Äitisi tai kukaan muukaan ei voi tietää, miltä susta oikeasti tuntuu. Sun jaksaminen on monelle läheisellesi tärkeä asia ja monet haluavat, että sä voisit hyvin. Se ei ole mikään epäonnistuminen, jos pitää vähän levätä.\nEn tietenkään väitä tietäväni, miten tässä kannattaisi tehdä. Mutta sen vain halusin sanoa, ettei kannata uuvuttaa itseään liikaa. Sä pääset kyllä elämään kiinni, ennemmin tai myöhemmin. Älä tee itsellesi mitään pahaa. Tuo kiusaaminen pitää todellakin saada loppumaan. Onko sulla esim. jotain kaveria, joka voisi olla sun kanssa kiusaamistilanteessa? Useamman ihmisen on usein helpompi vastustaa kiusaamistilannetta. Voit myös kertoa siitä koulussa, jos ajattelet että siitä voisi olla apua.\nÄlä luovuta! Sun elämä muuttuu vielä paremmaksi. Tsemppiä ja halauksia! ☺❤\nKäyttäjä Rikottu tyttö😖 kirjoittanut 22.02.2016 klo 14:27\nvillikettu kirjoitti 16.2.2016 10:27\nMä menin kertomaan kiusaamisesta mut mitä siinä sit tietenkin kävi niin oli et se vaan jatkuu ja sit yli puolet luokastani on mua vastaan.\nMun harrastukset on pakollisia oikeastikin.\nMun on pakko koska en saa helpotusta enkä mitään kouluun ja sit en saa olla poissa sieltä.\nMun kaverini ei oikein halua puuttua siihen kiusaamiseen ehkä sen takia ettei niitä kiusattaisi. Mut ei se haittaa kyllä mä pärjään yksinkin.\nMä oon taas ajatellut luovuttAa mut en pysty ja oon vahingoittanut itseäni taas.\nMä en vaan enään usko että pystyn ikinä nauttimaan elämästä.😭\nKäyttäjä villikettu kirjoittanut 22.02.2016 klo 19:57\nOlit rohkea kun kerroit. Ihan oikeasti. Muakin kiusattiin aikanaan ja se ei loppunut vielä siihen kertomiseen, mutta myöhemmin se loppui ja asiat kääntyivät paljon paremmiksi.\nTarkoitan niillä helpotuksilla vain sitä, että on parempi hidastaa vähän vauhtia ja pitää itsensä jokseenkin ehjänä kuin ajaa täysillä liian kauan ja polttaa itsensä loppuun. Siinä pisteessä niistä pakollisista jutuistakaan ei tule enää mitään. Joskus joku pienikin helpotus voi antaa lisää voimia. Mutta sinä tiedät parhaiten, mikä sulle sopii. Nämä asiat on aina yksilöllisiä.\nKiusaamisesta voi olla tarvittaessa yhteydessä myös poliisiin, sillä kiusaamiseen liittyvät teot voivat täyttää rikoksen tunnusmerkit. Jos kaverisi ei halua puuttua kiusaamiseen, niin voitko olla kaverisi kanssa yhdessä jossain kauempana kiusaajista? Tämä voi auttaa vähentämään kiusaajien mahdollisuuksia kiusaamiseen. Jos sulle on tuskaa olla tällä luokalla, voisitteko harkita luokanvaihtoa?\nÄlä luovuta. Ei kannata vahingoittaa itseään, vahingoittamisesta pääsee kyllä vähitellen irti. Sä pystyt varmasti vielä nauttimaan elämästä. Vaikka nyt on vaikeaa olla, niin sitä ei jatku loputtomiin. Sun ei tarvitse jäädä yksin tai selvitä yksin. Apua saa varmasti. Ei myöskään kannata uuvuttaa itseään. Ainakin pari päivää voi koulusta olla poissa sairasilmoituksella, jos paha olo iskee kovaa.\nOot tärkeä ja ajatuksissani. Tsemppiä ja jaksamista joka hetkeen ☺❤\nKäyttäjä Rikottu tyttö😖 kirjoittanut 25.02.2016 klo 22:29\nvillikettu kirjoitti 22.2.2016 19:57\nMä en tiedä mä menin taas sortumaan viiltelyyn. Ja sit oon nyt ollut todella huonossa kunnossa vaikka en näytä sitä muille. No siitä olen saanut kuulla kun en oo näyttänyt sitä muille. Mä pelkään kaikkea tulevaa.☹☹☹☹\nMä en oo kunnolla edes pystynyt nauttimaan hiihtolomastani. Kun oon niin ahdistunut maanantaista ja siitä että pitää mennä kouluun.\nKäyttäjä villikettu kirjoittanut 26.02.2016 klo 09:56


ICT-alan lakko vaikuttaa Carunan palveluihin – sähköjä ei maksamattomien laskujen vuoksi työnseisauksen aikana katkota - Sähkö - Turun Sanomat\nICT-alan lakko vaikuttaa Carunan palveluihin – sähköjä ei maksamattomien laskujen vuoksi työnseisauksen aikana katkota\nSähköyhtiö Caruna tiedottaa, ettei aio katkaista sähköjä maksamattomien laskujen vuoksi työnseisauksen aikana. ICT-alan lakko alkoi maanantaiaamuna kello kuusi ja päättyy 8. toukokuuta.\nCaruna kertoo työnseisauksen vaikuttavan asiakaspalvelutoimintoihinsa, sillä useita palvelukanavia hoitava alihankkija kuuluu lakon piiriin. Sähkönjakeluun työnseisaus ei vaikuta.\nCarunan oma henkilöstö hoitaa asiakaspalvelutoimintoja työnseisauksen ajan, minkä vuoksi asiakaspalvelussa saattaa olla ruuhkaa. Palvelua saa eri kanavissa toistaiseksi vain kello 9–15. Caruna kehottaa olemaan yhteydessä asiakaspalveluun vain akuuteissa asioissa, kuten jos sähköt ovat poissa.


Matkatarjous Vaasasta Ischiaan 3. huhtikuuta. Vaasasta suoraan Ischiaan Napolin alueelle Italiaan 100 euron alennuksella – Suorat lennot ja lomalennot pakettimatkoille Suomen kaikilta lentoasemilta\nMatkatarjous Vaasasta Ischiaan\nVaasasta suoraan Ischiaan Napolin alueelle Italiaan. Kaikki hotellit -100 €/henkilö.\nHurmaava Ischian saari. Napolinlahdella sijaitseva Ischia on maisemiltaan monipuolinen, kaunis ja upean vehreä saari. Kukkaloisto etenkin keväällä on mieleenpainuva. Näkymät merelle, Napolin kaupunkiin, Vesuviukselle ja Sorrenton niemimaalle ovat vertaansa vailla.\nVaasasta suoraan Ischiaan »\nItalian lomakohteet »\nIshiaan Vaasan kentältä suoralla lennolla, Lennot kotikentiltä lomakohteisiin, Lomalennot Vaasasta, Lomamatkojen suorat lennot maakunnista, Lomatarjoukset Vaasasta, Napolin alueelle Vaasasta, Vaasasta Italiaan matkatarjoukset, Vaasasta Italiaan suoraan, Vaasasta lentotarjoukset etelään\n← Vaasa – Italia matkatarjous. Suora lomalento Vaasasta Italiaan Napolin alueen lomaskohteisiin 100 euron alennuksella\nOulu – Rodos matkatarjous. Suora lomalento Oulusta Rodokselle huhtikuussa -100 euroa/henkilö →


Työn ja perhe-elämän yhdistäminen Suomessa | Iina Hyttinen\n← Luukku 5: Meidän joulukuusi 2018\nLuukku 6: Mitä suomalaisuus minulle merkitsee →\nTyön ja perhe-elämän yhdistäminen Suomessa\nIstuin viime viikon keskiviikkona koko illan muiden vaikuttajien sekä #lapsistrategia2040 -ohjausryhmän jäsenten kanssa puhumassa siitä, mikä tässä meidän yhteiskunnassa on vialla lapsiperheitä ajatellen, ja miten näitä asioita voisi korjata ja tehdä paremmin. Voin sanoa, että ilta oli heittämällä tärkein ja mielenkiintoisin, missä olen koskaan urani aikana ollut mukana. Lapsistrategia on mielestäni juuri sitä, mitä Suomeen tarvitaan: hallituskaudet ylittävä, pitkän ajan lapsistrategia, joka perustuu YK:n lapsen oikeuksien sopimukseen. Strategia, jolla varmistetaan, että lasten ja perheiden tarpeet otetaan oikeasti huomioon perhe- ja lapsipolitiikassa, ja jolla kohdennetaan ne yhteiskunnan perheille varatut resurssit sinne missä niitä oikeasti tarvitaan.\nLapsistrategian poikkihallinnollinen valmistelutyö perustuu laajasti tutkittuun tietoon. Strategian tavoitteena on vahvistaa tietoon perustuvaa toimintakulttuuria päätöksenteossa ja palveluissa. Valmistelutyössä kiinnitetään huomiota lapsen kasvun, oppimisen, hyvinvoinnin ja osallisuuden turvaamiseen yhteiskunnan eri toiminnoissa, perheiden ja vanhemmuuden tukeen sekä työelämän perheystävällisyyden vahvistumiseen.\nLapsistrategian valmistelulla tuetaan poliittisia toimijoita ja eduskuntavaaleihin 2019 valmistautuvia tahoja yli hallituskausien lapsipolitiikkaa uudistavien näkemysten muodostamisessa ja edistetään julkista keskustelua niistä linjauksista, joilla lasten ja perheiden asemaa suomalaisessa yhteiskunnassa voidaan parantaa. (lähde: https://minedu.fi/lapsistrategia)\nMä kyselin mun Instagram storyssa torstaina teidän kokemuksia siitä, mitä ongelmia olette lapsiperheenä kohdanneet Suomessa, ja miten asioita voisi hoitaa paremmin. Mun inboxi kertakaikkiaan RÄJÄHTI. Tuli sellainen fiilis, että lähes jokainen lapsiperhe Suomessa joutuu jossain vaiheessa tilanteeseen, jossa yhteiskunta ei pysty tukemaan toivotulla tai tarvitulla tavalla, jossa resurssipula vaikuttaa arkeen negatiivisesti tai jossa perhe ei pysty tekemään toivomiaan ratkaisuja byrokratiasta johtuen. Parannettavaa siis löytyy.\nIllan aikana me jakauduttiin eri ryhmiin, jotka käsittelivät eri teemoja. Tasa-arvoa ja yhdenvertaisuutta, perhe-elämän ja työn yhdistämistä ja vanhempien tukemista eri tahoilta. Itse olin mukana Marja Hintikan vetämässä ryhmässä, jossa käsiteltiin nimenomaan perhe-elämän ja työn yhdistämistä. Mä haluan ottaa nämä kaikki asiat puheeksi täällä blogissa, ja kuulla lisää teidän tarinoita, kokemuksia ja ajatuksia. Siksi aion kirjoittaa jokaisesta teemasta oman postauksensa, jonka kommenttiboksissa toivon, että te jaatte juuri niitä asioita ja vaikeuksia, joita teidän perhe on kohdannut. Mä toimitan vastaukset eteenpäin #lapsistrategia2040 -ohjausryhmälle, eli nyt on ihan oikeasti mahdollisuus saada ne omat kokemukset ja ongelmat niiden ihmisten tietoon, jotka voivat näihin asioihin vaikuttaa positiivisesti. Tänään käsitellään siis lapsiperhe-elämän ja työn yhdistämistä.\nKiintiömallit perhevapaissa eivät tue perheiden tarpeita\nMe puhuttiin tietysti perhevapaista, ja siitä, miten perhevapaamalli tukisi parhaiten kaikkien perheiden tarpeita. Todettiin yhdessä, että ainoa tapa, jolla voi varmistaa kaikkien perheiden tarpeiden täyttymisen, on perheiden 100% valinnanvapaus siitä, miten vapaat käytetään. Tietty kiintiömäärä päiviä, jonka vanhemmat saavat jakaa ihan miten itse haluavat. Esimerkiksi tällä hetkellä yksi kaavailluista uusista malleista (joita kuulemma on jopa yli 20 erilaista), nk. 6+6+6 -malli, jossa kummallekin vanhemmalle on kiintiöity omat 6kk vapaata ja sen lisäksi on 6kk jonka saa jakaa kummalle haluaa, ei ole tarpeeksi joustava.\nEsimerkiksi meidän perheelle nykymalli ei toiminut, ja ei toimisi myöskään tuo 6+6+6-malli, koska me oltaisiin toivottu kuopuksen kanssa, että Otto olisi voinut pitää kaikki perhevapaat, ja mä olisin tehnyt töitä kotoa käsin. Nykymallilla mä olin ekat kuukaudet vastasyntyneen kanssa kotona ja tein töitä samalla, koska Otto ei voinut isän äidin kanssa yhtäaikaa pidettävien 3vkon vapaiden lisäksi olla kotona ennen kuin mun pakollinen äitiysvapaakausi päättyi. ”Äitiysvapaan” aikana siis tein ihan normaalisti omaa duuniani, hoidin vastasyntynyttä ja sen lisäksi sain kelan äitiyspäivärahaa minimimääräisenä, koska tein töitä samaan aikaan. Meillä oli siis vastasyntynyt ja kaksi vanhempaa, jotka molemmat tekivät omia töitään normaalisti. Paljon enemmän kuin siitä minimirahasta, olisin hyötynyt siitä, että Otto olisi voinut olla koko sen ajan kotona meidän kanssa.\nMyös teidän vastauksista instagramissa tuli hyvin ilmi se, miten joustamattomia pakkokiintiömallit ovat nimenomaan pienyrittäjille, joilla ei usein ole mahdollisuutta jäädä kokonaan perhevapaalle. Oli yrittäjä perheessä sitten kumpi tahansa vanhempi, kiintiömalli harvoin tukee yrittäjäperheen tarpeita. Perhevapaita koskevista teidän vastauksista tuli hyvin esiin myös se, miten esimerkiksi opiskelevalle isälle voi olla mahdottomuus pitää ollenkaan isyysvapaata.\nJokaisella perheellä on oma tilanteensa, ja aina löytyy se perhe jota mikään standardimalli ei vaan tue. Siksi mä koen, että perheiden täysi valinnanvapaus olisi ainoa oikea ratkaisu. Se on kaunis ajatus, että kiintiöimällä isille 6kk isät olisivat enemmän kotona, mutta käytännössä se ei palvele kaikkia perheitä, koska kaikille se ei ole mahdollista. Meitä taas ei palvellut se, että osa oli kiintiöity ainoastaan äidille. Vain toiselle vanhemmalle kiintiöidyissä vapaissa häviävät kaikki ne perheet, jotka sen kiintiön takia joutuvat sitten laittamaan lapset hoitoon aiemmin kuin itse haluaisivat, tai muuten tekemään sellaisia ratkaisuja, jotka eivät tue parhaalla mahdollisella tavalla oman perheen tarpeita.\nYrityksissä ei tueta isien kotiinjäämistä tarpeeksi\nMonelta isältä löytyy nykyään jo halua jäädä perhevapaalle, mutta työelämä ei huomioi tätä halua vielä tarpeeksi. Meillä Oton perhevapaa onnistui hienosti, ja työpaikalta sitä tuettiin ihan 100%. Näin ei kuitenkaan ole kaikissa työpaikoissa. Isien kotiinjäämistä pidetään jopa ihan vitsinä, ja joillekin jopa ne täysin isälle korvamerkityt 56 päivää ovat aivan mahdottomuus. Jotkut isät kohtaavat myös inhottavaa kohtelua työyhteisöissä, mikäli jäävät perhevapaalle. Koti-iskä88 eli Ville Viholainen kertoi lapsistrategia-illassa, kuinka hänelle oli sanottu mm. että ”jäät sitten naiseksi taloon”. Ihan älytöntä!\nSuurimmat syyt sille, että isät edelleen jäävät niin harvoin kotiin ovat varmasti a) raha, ajatellaan, että isän kotiinjääminen olisi liian suuri taloudellinen taakka ja b) työelämän joustamattomuus: koetaan, että isä on niin tärkeässä asemassa, että töistä vapaalle jääminen ei ole mahdollista, koska isä on töissä liian ”korvaamaton”. Todettiin kuitenkin illassa yhdessä, että suuri osa perheistä ei edes laske, miten isän kotiinjääminen vaikuttaisi perheen talouteen, vaan toteaa jo heti kättelyssä, että se on mahdotonta.\nTähän pitäisi tarjota tukea jonkun helpon laskurin muodossa, joka kertoisi, mitä se konkreettisesti tarkoittaisi tulojen kannalta, jos vanhempi x jää kotiin x ajaksi. Esimerkiksi veroprosenttiahan on mahdollista laskea perhevapaan ajaksi, kun tulotkin ovat pienemmät. Se saattaa tasoittaa tuloeroa, joka voikin lopulta jäädä aika pieneksi. Joissakin perheissä isän kotiinjääminen on oikeastikin täysi mahdottomuus tulojen kannalta, jos isän tulot ovat todella paljon suuremmat kuin äidin, eikä eurostakaan ole mahdollista luopua. Silti kaikilla vanhemmilla pitäisi olla mahdollisuus jäädä kotiin myös käytännössä, eikä vain teoriassa. Miten voisi tukea pienituloisia perheitä paremmin, jotta kaikki vanhemmat saisivat halutessaan olla lapsen kanssa kotona?\nMitä siihen työpaikalla korvaamattomuuteen tulee, niin sitäkin kannattaa pysähtyä pohtimaan. Jokainen vanhempi on varmasti ihan yhtä korvaamaton kuin työpaikalla myös sille omalle lapselleen. Ei kannata tyrmätä mitään ratkaisua heti, vaan pohtia miten oikeasti haluaa itse tehdä. Mikäli työelämässä tuettaisiin isien kotiinjäämistä paremmin, ehkä useammalla olisi myös sellainen fiilis, että oikeasti VOI jäädä kotiin ja on oikeus jäädä kotiin.\nTyöelämän joustamattomuus lapsen sairastaessa\nMonet kertoivat siitä, miten monilla työpaikoilla on todella nihkeä suhtautuminen lapsen sairauden vuoksi poissaolemiseen. Myös teidän viestit vahvistivat tätä kokemusta. Me itse ollaan oltu tässä asiassa todella onnekkaita, sillä Otolla on työn puolesta mahdollisuus etätöihin, mikä vähentää sairaspoissaoloja tehokkaasti. Lisäksi tietysti itsekin teen töitä kotoa, jolloin voin hoitaa lapsia tarvittaessa siinä samalla, ellen sitten satu olemaan juuri silloin jossain muualla. Ollaan pärjätty aina hyvin sumplimalla, ja lisäksi Oton töissä on aina ollut tosi perhemyönteinen meininki, ja tarvittaessa myös poissaolo lapsen sairastaessa on aina onnistunut, mikäli lapsi on ollut niin kipeä, että etätyötkään ei onnistu. Monessa työpaikassa näin ei kuitenkaan teidän mukaan ole.\nKyräilyä työkavereilta, avautumista siitä kuinka työntekijän poissaolot aiheuttavat vain lisätöitä kollegoille, uhkailua siitä, että poissaolojen jatkuessa työpaikka voi olla vaarassa. Moni on kohdannut tällaista, ja jopa vielä monet kertoivat kohdanneensa tätä nimenomaan naisvaltaisilla aloilla. Ihan uskomatonta, ja niin yleistä.\nMä ymmärrän sen, että mikäli työntekijällä on todella paljon sairauspoissaoloja lapsen takia, se voi olla suuri ja kohtuuton taakka esimerkiksi pienyrittäjälle, tai pienessä yrityksessä työntekijän kollegoille. Mutta tässä ei pitäisi mielestäni kohdistaa syyttävää sormea siihen, jonka lapsi on kipeänä, vaan meidän yhteiskuntaan. Miten yrittäjiä voisi tukea paremmin perheellisten työntekijöiden työllistäjinä? Miten mahdollistettaisiin se, että vanhempi saa rauhassa jäädä kotiin hoitamaan kipeää lastaan, niinkuin laissa on määritelty, silloin kun tilanne sitä vaatii?\nYksi mahdollisuus on toki myös ulkopuolinen hoitaja. Mua itseäni hoiti usein MLL:n lastenhoitaja, kun mä olin pienenä kipeänä. Mun yksinhuoltaja-äidillä oli vastuullinen asema töissä, ja usein hän ei voinut jäädä kotiin, vaan oli palkattava ulkopuolinen hoitaja. Tämä kuitenkin asettaa perheet eriarvoiseen asemaan, sillä kaikilla ei ole varaa hankkia ulkopuolista hoitajaa. Muutamat lähettivät myös viestiä, että heidän työpaikat tarjoavat tätä samaa mahdollisuutta. Eli työpaikan puolesta palkataan kotiin ulkopuolinen hoitaja, jotta työntekijä pääsee töihin silloin, kun ei ole mahdollista olla pois. Sehän on aivan super hieno juttu, mutta näin on kuitenkin vain murto-osassa työpaikoista.\nSilloin kun lapsi on vielä tosi pieni, ei välttämättä myöskään haluta palkata ulkopuolista hoitajaa, mikäli lapsi on liian kipeä menemään tuttuun ja turvalliseen päiväkotiin. Sekin on hyvä huomioida. Isompien lasten kanssa voisi kuitenkin mun mielestä toimia sellainen ratkaisu, että kunta tarjoaisi x määrän lastenhoitoapua sairastapauksissa perheille. Jokaisella pitäisi olla oikeus ja mahdollisuus järjestää oman sairaan lapsensa hoito niin, että siitä ei tarvitse kokea huonoa omaatuntoa mihinkään suuntaan.\nYksi hyvä lisä tähän keskusteluun oli myös se, että oikeus jäädä lapsen kanssa kotiin päättyy lapsen täyttäessä 10 vuotta. (edit. tänä vuonna on tullut lakimuutos, että oikeus jäädä jäädä kipeän lapsen kanssa kotiin päättyy lapsen täyttäessä 12 vuotta). Mutta 10-vuotias on vielä todella pieni. Joo, kyllä 10v pikkuflunssasta selviää jo yksinkin vanhemman ollessa töissä, mutta mitä jos esim. 15-vuotias sairastuu vakavasti? Vanhemmalla ei ole mitään oikeutta jäädä silloin pois töistä, mutta 15-vuotias tarvitsee vanhempaansa vielä todella paljon, mikäli sairastuu esimerkiksi vakavaan mielen sairauteen. Mitä tällaisessa tilanteessa voi tehdä? Miten tällaisessa tilanteessa voisi tukea perheitä paremmin?\nPerhetilanteesta ei kertakaikkiaan saa kysyä työhaastattelussa\nYksi kuvottavimmista ilmiöistä, jonka te toitte esiin, on perhetilanteesta kysyminen jo ennen palkkaamista työpaikalle. Erityisesti me nuoret naiset kohtaamme tätä. Työnantajat pitävät meitä ”riskinä” ja sanovat sen usein myös ääneen. Perhetilanteesta ja lisääntymisen toiveista kysellään työhaastattelussa, vaikka se on laissa kiellettyä.\nMyös tässä ymmärrän hyvin pienyrittäjän näkökulman. Mikäli esimerkiksi pienessä viiden työntekijän yrityksessä kolme työntekijää jäisi yhtäaikaa äitiysvapaalle, voisivat työnantajan kustannukset nousta korkeiksi, ja siitä olisi todellakin aivan kohtuutonta haittaa ja konkreettisia tulojen menetyksiä yrittäjälle. Pahimmassa tapauksessa se voisi suistaa yrityksen vararikkoon.\nSe ei kuitenkaan tarkoita sitä, etteikö nuoria naisia saisi tai kannattaisi palkata, tai etteikö meillä olisi oikeus lisääntyä. Eikä se todellakaan tarkoita, että niitä kysymyksiä saisi esittää työhaastattelussa. Ei saa! Se tarkoittaa, että yhteiskunnan pitäisi maksaa perhevapaiden kustannukset, ei pienyrittäjien.\nNäiden suurten teemojen lisäksi olisi tärkeää puhua myös varhaiskasvatuksesta: miten mahdollistettaisiin se, että lasten päivähoitopäivät eivät veny kohtuuttoman pitkiksi pitkien työmatkojen ja 8h työpäivien vuoksi kenelläkään? Miten lisättäisiin joustavuutta päivähoitoon, jotta se palvelisi perheiden tarpeita paremmin? Varhaiskasvatuksessa on resurssipulaa joka puolella Suomea, ja haluan puhua tästä enemmän vielä omassa postauksessaan, joka käsittelee lapsiperheiden tasa-arvoa ja yhdenvertaisuutta. Mutta mikäli teillä on kokemuksia työn ja perheen yhdistämisen hankaluudesta varhaiskasvatuksen kannalta, niin kommentoikaa ihmeessä niitäkin kokemuksia tähän postaukseen.\nTulevat aiheet liittyen lapsistrategiaan ovat siis:\nIsyyden tukeminen yhteiskunnassa\nVanhempien tukeminen yhteiskunnassa sekä arjessa että kriisitilanteissa\nLapsiperheiden yhdenvertaisuus ja tasa-arvo\nNäitä aiheita käsittelen tulevissa postauksissa. Toivon, että mikäli teillä on ajatuksia niihin teemoihin liittyen, kommentoitte niistä sitten niihin tuleviin postauksiin, jotta vastaukset pysyvät hallinnassa ja ne on helppo toimittaa eteenpäin lapsistrategian ohjausryhmälle.\nNyt mä haluaisin kuitenkin kuulla niin laajasti kuin mahdollisuutta TEIDÄN kokemuksia työelämän ja perhe-elämän yhdistämisestä, tai opiskeluiden ja perhe-elämän yhdistämisestä tämän päivän Suomessa. Millaisia hankaluuksia olette kohdanneet? Miten asioita voisi hoitaa paremmin? Mitä päättäjien pitäisi ottaa huomioon uutta perhevapaamallia mietittäessä? Miten te olette järjestäneet perhevapaat omassa perheessä? Onko pienyrittäjien näkemyksiä tähän asiaan, mitä pitäisi tehdä, jotta nuorten naisten palkkaamista ei tarvitsisi ”pelätä”? Millaisia kokemuksia teillä on sairaan lapsen kanssa kotiin jäämisestä? Miten isien kotiinjäämistä voisi tukea parhaiten?\nLuodaan yhdessä parempaa tulevaisuuden Suomea, ja mietitään, miten lapsiperheiden asiat voitaisiin järjestää vieläkin paremmin, jotta mahdollisimman moni lapsiperhe saisi elää juuri oman perheensä näköistä perhe-elämää. Kiitos hurjasti jokaiselle, joka jakaa omia kokemuksiaan ja näkemyksiään!\nIhanat erilaiset perheet: Tiia, Patrik, Noa ja Mio Ihanat erilaiset perheet: Siiri ja Hannele & kaksi lasta Perhe-elämän ja AMK-opintojen yhdistäminen Helppo ja nopea lounas & työn ja loman yhdistäminen kesällä Rohkaisuksi heille, jotka pelkäävät lapsiperhe-elämän olevan hirveää\nIina Hyttinen 21:03\nAvainsanat: isien tukeminen yhteiskunnassa, Isyys, Lapset, lapsiperhe-elämä, lapsistrategia, lapsistrategia2040, Perhevapaat, Vanhemmuus\n38 Responses to “Työn ja perhe-elämän yhdistäminen Suomessa”\nKannattaa tutustua Väestöliiton Perheystävällinen Työpaikka -hankkeeseen. Heillä on myös Isähaaste, jossa haastetaan työpaikkoja luomaan kulttuuria, jossa miesten vanhempainvapaisiin suhtaudutaan positiivisesti.\nMyös Mothers in Business käsittelee näitä teemoja, erityisesti työn ja perhe-elämän yhteensovittamista.\nJommalla kummalla myös on jo laskelmat perhevapaiden jakamisen taloudellisista vaikutuksista.\nItse näen, että laeilla saadaan muutos käyntiin, olen siis ehdottomasti 6+6+6 -mallin tai vastaavan kannalla. Tämä siis perhevapaiden jakamisen osalta.\nNämä varmasti ovat lapsistrategian ohjausryhmälle tuttuja juttuja, ja hienoja hankkeita kyllä kaikki. Nyt tässä haetaan erityisesti niitä perheiden omia kokemuksia asioista. Mä oon ehdottomasti muutoksen kannalla, mutta mä taas uskon, että perheiden täytyy itse saada päättää. Se ei ole mun mielestä ok, että osa perheistä joutuisi kärsimään täysin kestämättömistä ratkaisuista sen takia, että suurempi osa isistä jäisi kotiin. Mä haluan uskoa, että isien kannustaminen kotiin voi tapahtua muullakin tavalla kuin pakottamalla, esimerkiksi juuri yritysten ja sen asenneilmapiirin muutoksen kautta.\nEhdottomasti 100% valinnanvapaus perhevapaisiin, tasa-arvoa tuskin pakottamalla edistetään.\nIina, tärkeä aihe ja kiva, että tätä työtä saadaan esille myös näin blogien kautta, eikä vain ”virallisissa kanavissa”. Pakko kuitenkin kommentoida näistä perhevapaista, että olen kanssasi täysin eri mieltä. Tasa-arvo ei Suomessa ole vielä ole siinä pisteessä, että perheet voisivat päättää itse miten vapaat jakautuvat. Toki kiintiöt taatusti ovat osan perheistä mielestä hankalia, eivätkä sovellu juuri heidän elämäntilanteeseensa, mutta koko yhteiskunnan näkökulmasta on kuitenkin tärkeämpi arvo, että saadaan vanhemmuus aidosti jaettua molempien vanhempien kesken. Ja tämä täytyy ensin muuttua rakenteiden tasolla, minkä jälkeen siitä, että (myös) isät jäävät kotiin tulee uusi normaali. Kun tähän on päästy voidaan systeemi purkaa ja antaa perheille vapaus päättää itse. Etuuksien myöntäminen on yhteiskunnan mahdollisuus vaikuttaa tärkeinä pidettyihin arvoihin, eikä sitä tule mielestäni nähdä vain ja ainoastaan yksilöiden (tai perheiden) tarpeiden palvelemisena.\nErilaisia mielipiteitä on hyvä tuoda esiin! Mä ymmärrän sun näkökulman oikein hyvin, ja olin itsekin ennen ihan samaa mieltä. Mutta sitten kun vähän avasin korvia ja kuuntelin niitä perheitä, jotka oikeasti elävät sitä arkea ja joiden elämään nämä päätökset ihan oikeasti vaikuttavat, ja mietin niitä kaikkia lapsia, joiden elämään tällä oikeasti on suuresti merkitystä, niin aloin miettimään siltä kannalta, että se ei vaan ole ok, että joillekin tämä pakottaminen aiheuttaisi oikeasti todella ikäviä tilanteita. Silloin kun itsellä menee hyvin ja pystyy taloudellisesti järjestämään asiat miten haluaa, on helppo sanoa, että kyllä tässä nyt on yhteiskunnan ja rakennemuutoksen etu tärkein, ja ei se haittaa jos nämä jotkut perheet tässä kärsii sen aikaa kun rakenteita korjataan. Mutta kaikilla ei mene hyvin, eivätkä kaikki pysty tekemään niitä ratkaisuja, joita haluaisivat. Mites vaikka ne opiskelevat isät, jotka eivät voi olla ollenkaan koulusta pois? Tai mites perheet, joissa äiti on yrittäjä, ja isä haluaisi olla lapsen kanssa kotona syntymästä 1,5-vuotiaaksi asti. Heidän lapsensa menisivät 6+6+6-mallilla automaattisesti sitten aina hoitoon 1-vuotiaana heti, vaikka perhe itse toivoisi muuta. Etuuksien myöntäminen on todellakin mahdollisuus vaikuttaa tärkeänä pidettyihin arvoihin, ja jos tällä hetkellä pidetään tärkeänä sitä, että perheet voisivat hyvin, niin pitäisi mun mielestä myös yrittää mahdollistaa se, että mahdollisimman moni perhe voisi voida hyvin. Uskon, että isiä voisi kannustaa kotiin muillakin keinoilla kuin pakottamalla, ja pidän erittäin tärkeänä sitä, että isät olisivat yhtä paljon kotona kuin äidit.\nMä olen samaa mieltä kun Kride. Koska nyt jo asenteet puhuvat miesten perhevapaiden käyttämistä vastaan, ei täysi valinnanvapaus valitettavasti luultavasti toisi ollenkaan parannusta tilanteeseen. Pikemminkin päin vastoin. Vasta kun isien vapaat ovat yhtälailla normi, kuin äitien, voidaan alkaa puhua valinnanvapaudesta. Valitettavan usein ihmisten ajatusmaailmaan vaikuttavat ympäröivät asenteet ja vaikka tuntuisi, että valinta tehdään täysin itsenäisesti, se heijastelisi silti monilla ajatusmaailmaa, jossa äiti on lapsen ensisijainen vanhempi, ts. enemmistössä tapauksista äiti jäisi koko ajaksi kotiin niinkuin nytkin.\nToki mikään malli ei ole kaikille hyvä, niinkuin Iina totesikin tekstissä. Vaikeita asioita, mutta mä uskon, että asenteita muutetaan yhteiskunnan suunnasta helpoiten.\nHeippa! Yksi iso ongelma mielestäni lasten ja työelämän yhdistämisessä on juuri raha ja päivähoito! Kotihoidontuki on niin surkea, että suht matalapalkkainen perhe ei elä sillä yhden vanhemman palkalla mitenkään mutta kelan näkemyksen mukaan tulot ovat kuitenkin sen verran hyvät että kotihoidontuen lisäksi ei muita tukia saa ja muutenkin silloin kun toinen vanhempi hoitaa lasta/lapsia kotona niin koko perheen taloudellinen vastuu kaatuu toisen vanhemman harteille.. Sitten taas kun molemmat suht matalasti palkatut vanhemmat menevät töihin, niin hoitomaksut menevätkin melkein maximin mukaan eli tällöin kahden lapsen täyspäiväiset hoitomaksut vievät esim lähihoitajan nettopalkasta reilusti yli neljänneksen..\nSuuri ongelma on kyllä myös juuri tuo naisvaltaisten alojen raskaus- ja perhevapaasyrjintä.. Itsekin jo kahdesti tämän syrjinnän kokenut, raskaus- ja vauva-aikana ei vain enää jaksa lähteä oikeustaistoihin asian tiimoilta ja täten työnantaja pääsee tilanteista kuin koira veräjästä..\nNo näinhän se on! Sen ei pitäisi olla mahdollista, että ”ei ole kannattavaa mennä töihin”. Mutta niin se vaan täällä on monille matalapalkka-aloilla työskenteleville vanhemmille.\nJa voi ei mä tuun niin vihaiseksi tästä raskaus-syrjinnästä! Mä ymmärrän hyvin, että suurten muutosten äärellä ei itse jaksa alkaa siihen taisteluun. Mutta tämä syrjintä vaan jatkuu, kun ihmisillä itsellään ei ole voimia taistella tätä ilmiötä vastaan, eikä kukaan muukaan sitä tee tarpeeksi suurella voimalla. Tähän tarvittaisiin kipeästi muutosta ja toimenpiteitä ylemmältä taholta.\nKiitos kun kommentoit ja jaoit omia kokemuksiasi, ne ovat kultaakin kalliimpia <3\nMä olin raskaana ollessani määräaikaisessa työsuhteessa, ja sopimuksen mahdollisesta jatkamisesta oli puhuttu. Tiesin, että jos kerron raskaudesta, se voi vaikuttaa uuden sopimuksen tekemiseen, mutta halusin silti kertoa raskaudesta omatuntoni takia. Ja sopimusta ei jatkettu, vaan tehtävään valittiin toinen. Esimies (nainen) vielä sanoi mulle suoraan, että olisivat valinneet minut, jos en olisi raskaana. En saanut hämmennykseltäni mitään sanottua takaisin, enkä voinut asiaa viedä mihinkään eteenpäin, koska se vaarantaisi työllistymiseni tulevaisuudessa.\nMeidän alalla on tosi paljon työttömyyttä, kova kilpailu paikoista ja määräaikaisia sopimuksia. Olin äitiysloman jälkeen työttömänä, tein pätkäsijaisuuksia ja nyt olen määräaikaisessa työsuhteessa. Suurimmaksi ongelmaksi koen siis työn ja perhe-elämän yhdistämisessä lasten hankkimisen vaikutuksen äidin työllisyyteen/ työllistymiseen. Toiveissamme olisi toinen lapsi jossain vaiheessa, mutta minua huolettaa todella paljon mahdollisen raskauden ja äitiysloman vaikutukset työtilanteeseeni.\nMääräaikasessa työsuhteessa ollessani uskon, että jos tulen raskaaksi, se vaikuttaa siihen, jatketaanko sopimustani. Kuitenkin ajattelen, että jos saisin vakituisen paikan, en haluaisi jäädä samantien äitiyslomalle. Tuntuu siis, että työelämän kannalta sopivaa aikaa lasten hankkimiselle ei ole. Minulla on motivaatiota kehittyä työssäni ja edetä urallani, mutta tuntuu, ettei se ole mahdollista samaan aikaan perheen perustamisen kanssa.\nNämä tietenkin ovat myös jokaisen perheen itse pohdittavia asioita, milloin elämässä on sopiva hetki lapsille. Mutta koen kyllä epäreiluksi, että lasten hankkiminen vaikuttaa äidin työllistymiseen ja uralla etenemiseen niin paljon. En tiedä, miten tähän asiaan voitaisiin vaikuttaa, kun kyse on pitkälti esimiesasemassa olevien asenteista. Ja toisaalta myös siitä, miten ympäröivä yhteiskunta on vaikuttanut omiin asenteisiini.\nTämä ilmiö on niin ikävä! Mä tajuan täysin mistä puhut. Just noista asioista me puhuttiin siellä illassa, ja sunkin kokemukset vain vahvistaa tätä. Lapsia ei uskalleta toivoa, eikä koskaan tunnu olevan sopiva hetki lapselle. Se on todella epäreilua, että lapsen saaminen vaikuttaa naisten työllistymiseen niin paljon enemmän kuin miesten, vaikka lapsi on yhteinen asia ja sen pitäisi vaikuttaa samalla tavalla molempiin vanhempiin. Varmasti myös ympäröivä yhteiskunta vaikuttaa asenteisiin tosi paljon, ja puhuimme myös siitä, miten asenteet perheellisiä kohtaan ovat koventuneet työelämässä tosi paljon viime vuosina. Lapset nähdään rasitteena, eikä tasavertaisena yhteiskunnan jäsenenä.\nKiitos hurjasti, että kommentoit ja jaoit omat ajatukset ja kokemukset! <3\nMielestäni työpaikoilla pitäisi suhtautua suopeammin niihin, jotka haluavat tehdä lyhyempää työviikkoa. Tiedän tilanteen, jossa äiti ei olisi vielä halunnut laittaa 1,5-vuotiasta pitkiksi päiviksi päiväkotiin, ja olisi halunnut tehdä 3,5-4-päiväistä työviikkoa. Tämä ei käynyt työnantajalle, vaan vaihtoehdot olivat joko tehdä täyttä viikkoa tai sitten etsiä uusi työpaikka.\nEsim. Ruotsissa ja Norjassa pienten lasten vanhemmat tekevät usein lyhyempää työviikkoa. Siellä työpaikkailmoituksissakin haetaan selkeästi esim. ”Lähihoitaja 80%” tai ”kahvilatyöntekijä 60%”.\nYksi ystävä teki pikkulapsiaikana 4-päiväistä työviikkoa, mutta kukaan ei tehnyt hänen töitään tuona yhtenä vapaapäivänä. Tästä johtuen hän siis teki viiden päivän työt neljänä päivänä, ja tämähän ei tietenkään edistänyt millään lailla perheen hyvinvointia.\nSitten toinen asia liittyen subjektiivisen päivähoito-oikeuden rajaamiseen. Kunnassamme on siis rajattu oikeus varhaiskasvatukseen 20 tuntiin viikossa, jos toinen vanhemmista on kotona. Olin kotona vauvan kanssa, ja 4-vuotias jatkoi päiväkodin tutussa ryhmässä siirtyen kuitenkin täyspäiväisestä ”20-tuntilaiseksi”. Tämä oli meille ihan ok, koska mielestäni 20 tuntia varhaiskasvatusta oli hänelle riittävä. MUTTA! Emme saaneetkaan itse päättää minä päivänä ja minä aikana lapsi päiväkodissa on. Meille annettiin vaihtoehdoksi valita joko 8.30-12.30 tai 12.30-16.30 joka päivä. Aikaa ei saanut esimerkiksi muuttaa 8-12, jolloin isä olisi ehtinyt viedä lapsen aamulla, vaan minun oli lähdettävä vauvan kanssa aamuisin päiväkodille. Maksoimme siis päivähoidosta yhtä paljon kuin työssäkäyvät vanhemmat, jotka saivat muilla tavoin järjestettyä lapselleen 20-tuntisen viikon. He saivat itse päättää lapsen hoitoajat, mutta me emme saaneet, koska hoidin vauvaa kotona. Tässä mielestäni on selkeä epäkohta ja kohtelu on epätasa-arvoista.\nSiis osa-aikatyön mahdollisuus on Suomessa ihan vitsi verrattuna naapurimaihin. Juurikin tuo, että se ei välttämättä ole edes mahdollista. Ja myös se, että vaikka tehdään lyhyempää työaikaa, on siihen samaan aikaan vaan tuupattu kaikki täyden työajan tehtävät, jolloin se on aivan plusmiinusnolla.\nJa tuo subjektiivisen päivähoito-oikeuden rajaaminen oli mun mielestä tosi huono juttu, varsinkin kaikkien viime aikoina julkaistujen varhaiskasvatuksen hyötyjen puolesta puhuvien tutkimusten valossa. Tässä on tosi epätasa-arvoinen tilanne eri kuntien välillä, kun esim. Helsingissä päivähoito-oikeutta ei edelleenkään ole rajattu, ja täällä kaikki 5-vuotiaat saavat jopa maksuttoman 20h/vko varhaiskasvatuksen.\nIhan kauheaa, että joudutte valitsemaan noista kiinteistä ajoista! Ei kai tuo voi olla edes ok?! Varhaiskasvatukseen tarvittaisiin resurssien lisäksi kipeästi lisää joustavuutta.\nKiitos hurjasti että kommentoit ja toit nämä tärkeät asiat esiin <3\nNykyisin alle 12 vuotiaan lapsen kanssa saa jäädä kotiin kun tämä sairastuu 1.5.2018 muuttui laki, löytyy kvtes.\nMahtavaa! Korjaan tämän tekstiin, mun tieto oli peräisin juurikin tuolta meidän vaikuttajaillasta, jossa puhuttiin tästä 10v ikärajasta! :) Mulla kun ei vielä niin isoja lapsia ole, niin en ole itse kiinnittänyt huomiota aiemmin!\n12 v on tietääkseni vain kunnallisella puolella. Muualla 10 v.\nKiitos, hyvä korjaus!\nHei, pitää myös ottaa huomioon, että jos työnantaja maksaa sairaan lapsen hoitajan palkan, että äiti/isä pääsee töihin, niin tämä palkka on ko. Työntekijälle verollista tuloa eli työnantajan pitää maksaa palkasta ennakonpidätys eli tämä summa pitää lisätä työntekijän tuloihin niin, että ko. Summa on nettotuloa ja bruttotulo on ennakonpidätyksen verran suurempi. Nimim. Verotarkastuksen jälkeen itse mätkyt maksanut.\nTämä on hyvä huomio! Toivottavasti tämä huomioidaan siellä missä näin toimitaan.\nMinulla on 3-vuotias lapsi, jolle pienehköönkin päiväkotiin sopeutuminen on vienyt akkaa. Aloitin uudessa työssä kun hän oli reilun vuoden ikäinen. Tuolloin myös päiväkotitaival alkoi. Sanomattakin on selvää, että 8 tunnin työpäivät matkoineen ovat liian pitkiä hoitopäiviä lapselle, vaikka mies hoiti kuskauksen osittain. Uudessa työssä osittaiselle hoitovapaalle jääminen ei ollut käytännössä mahdollista. Ei myöskään miehen työpaikalla, jossa työnantaja oli pienyrittäjä. Ensimmäiset kaksi vuotta valvottiin korvakierteen ja raivokohtausten vuoksi. Illat riidettiin ja työpäivät itkettiin väsyneinä. Nyt pahin on jo takana, mutta edelleen haaveilen osa-aikatyöstä, vaikka lapsi on jo ohittanut ”osittaisen hoitovapaan iän”. Koskaan meille ei tule toista lasta, jollei ole rahallista mahdollisuutta jäyttäytyä hoitovapaalle. Haluaisin kyllä. En ole vieläkään toipunut täysin tästä kahden vuoden shokkihoidosta\nItse olen siinä suhteessa onnekkaassa asemassa, että mieheni tekee vuorotyötä, johon kuuluu (pitkien) työpäivien lisäksi pitkät pätkät vapaata. Työpäiviä tulee noin 10/kk. Hän on siis aina pystynyt osallistumaan tosi hyvin lapsen hoitoon yms arjen pyöritykseen. Hänellä on myös sen verran hyvät tulot, että elämme ihan mukavasti, vaikka itse opiskelenkin. Hän on myös pitänyt kaikki mahdolliset isyyslomapäivät, sillä meillä on ollut mahdollisuus pistää säästöön rahaa ennen niitä muutamia kuukausia kun hän on saanut isyysrahaa. Hänen työpaikallansa on myös aina suhtauduttu tosi hyvin isyysvapaiden pitämiseen ja niihin on kannustettu.\nEhkä suurimpia vaikeuksia itse koen sen suhteen, että yliopisto-opinnoissa on täysin itse vastuussa opinnoistaan, eikä siellä paljon armoa anneta, jos jokin jää tekemättä esim lapsen sairastelun vuoksi. Koulukaverit eivät myöskään aina ymmärrä sitä, että joudun hoitamaan kaikki kouluhommat siinä klo 8-16 välillä, koska kotona tehtävien yms teko ei vaan oikein enää onnistu, kun on niin paljon häslinkiä ympärillä. Muuten opintojen ja perhe-elämän yhteensovittaminen on sujunut hyvin :) toki jos puolisoni olisi pienipalkkaisemmassa työssä, voisi meilläkin olla enemmän hankaluuksia.\nItse olen myös samaa mieltä tuon suhteen, että perheiden pitäisi itse saada päättää, miten ne jaetaan. Vaikka se ei ehkä saisi nopeita muutoksia aikaan, ei ”pakottaminen” myöskään ole se oikea keino. Mielestäni olisikin tärkeämpää keskittyä siihen, miten miesten työpaikoille saataisiin luotua myönteisempää kuvaa isyysvapaista eikä niitä nähtäisi uhkina työpaikan säilyttämisen suhteen tai taakkoina työnantajalle, vaan hienoina mahdollisuuksina vahvistaa isän suhdetta lapsiinsa.\nKannatan myös ehdottomasti perheiden valinnan vapautta. Pakottaminen ei voi olla ratkaisu!\nToivon myös, että lapsen mahdollisuus kotihoitoon alle 3-vuotiaana säilyy. Monien tutkimusten mukaan alle 3-vuotiaalle paras hoitaja on oma vanhempi. Useat varhaiskasvatuksessa työskentelevät tuttavani ovat myös samaa mieltä. Pieni lapsi peilaa jatkuvasti tunteitaan ja kokemuksiaan vanhempansa/ turvallisen aikuisen kautta. Täyteen ahdetuissa päivähoitoryhmissä tällainen vuorovaikutus ei resurssien puutteen vuoksi ole mahdollista. Lapsi jää yksin tunteidensa kanssa ja kuormittuu.\nMahdollisuus tehdä 50% työaikaa lapsen ollessa pieni, esim. 1-8-vuotias, olisi ideaalista. Toivottavaa toki olisi että valtio tukisi osittain taloudellista menetystä. 1-3-vuotiaan lapsen molemmat vanhemmat voisivat olla oikeutettuja 50% työaikaan, mikä mahdollistaisi lapsen kotihoidon ja molempien vanhempien osallistumisen lapsen arkeen. Tämä, jos mikä, olisi lapsilähtöistä. Yli 3-vuotiaan kohdalla toinen vanhemmista saisi tehdä 50% työaikaa, mikä mahdollistaisi lapselle lyhyemmät hoitopäivät ja vanhemmalle aikaa viettää kiireetöntä aikaa lapsensa kanssa, tehdä kotitöitä ym.\nVaikka aihe ei sinänsä oo mulle ajankohtanen koska lapsia ei ole vielä, haluaisin kuitenkin sanoa että näin useamman vuoden ulkomailla asuneena Suomessa asiat on perhevapaiden kannalta ihan älyttömän hyvin verrattuna moniin maihin. Tottakai aina on varaa parantaa, mutta jos suhteuttaa maailman tilanteeseen… tietty on hankala ajatella laajemmalla skaalalla, mutta halusin avata tätäkin näkökulmaa. Itselle kuitenkin on selvää että kun lapset tulee ajankohtaiseksi asuisin mieluiten Suomessa\nYrittäjänä ajattelen että raskausajan kustannukset pitäisi jakaa äidin ja isän työnantajien kesken tasa ( naisyrittäjät ajaa tätä asiaa) . Yrittäjälle se on todella kallista jos joku saa lapsen. Sehän on väärin. Kaikilla pitäisi olla mahdollisuus hankkia lapsia jos haluaa. Ei työpaikka saisi siihen vaikuttaa. Jos lapsi sairastuu niin molempien vanhempien pitäisi työnantajasta riippumatta pystyä jäämään kotiin hoitamaan lasta. Yhtä tärkeätä se äidin työ on kuin isän työ. Monesta valitettavasti se menee niin että isän työnantaja ei ole valmis maksamaan palkkaa isälle jos se hoitaa sairaana olevaa lasta.\nHaluaisin tuoda esiin oman tilanteeni. Olen 25-vuotias ja tällä hetkellä työtön. Takana minulla on lapsuuden traumojen takia monta vuotta kamppailua mielenterveyden kanssa (nykyään ongelmat ovat jo selätetty) Ongelmieni takia olen vielä tämän ikäisenä vailla töitä tai koulupaikkaa.\nOpiskelin yläasteen jälkeen itselleni ammatin alalta, joka ei ole kiinnostanut missään vaiheessa. Menin opiskelemaan alaa ympäristön painostuksesta, sekä siksi että pienessä kaupungissa tälle alalle ei ollut pääsykokeita.. Viimeiset pari vuotta olen yrittänyt päästä opiskelemaan itselleni uutta ammattia amk:sta sekä yliopistosta, mutta en ole tullut valituksi opiskelijaksi. En ole löytänyt nykyistä ammattiani vastaavia töitä, joissa en olisi masentunut ja ahdistunut. (kokeiltu siis on)\nHaaveilen perheen perustamisesta, mutta pelkään onko haave mahdoton minun tilanteessani. Yhteiskunnan silmissä olen hyödytön, työtön ja syrjäytynyt. Tähän tilanteeseen ei ole järkevää hankkia lapsia.\nVaikka pääsisin ensi vuonna opiskelemaan, valmistuisin vasta 30-vuotiaana. Opiskelu ja vauva-aika, eläminen opintotuella ja lapsen elättäminen kuulostaa erittäin stressaavalta ja mahdottomalta. On kamalaa pelätä, saako syödyksi muutenkin kuin ensimmäisen viikon kelan tuen saamisen jälkeen. Toinen vaihtoehto, koulu, työ ja vauva, ei sekään kuulosta kenenkään mielenterveyden kannalta hyvältä..\nJos haluaisin valmistumisen jälkeen tehdä pari vuotta töitä, jotta saisi opintolainan maksettua ja hankittua rahallista vakautta perheen perustamista ajatellen, olisinkin jo yli 30 vuotias. Fakta siitä tiedosta, että naisen hedelmällistys lähtee jyrkkään laskuun noin 32-vuotiaana ei helpota asiaa.\nEn tiedä mitä tekisin tässä tilanteessa. Yhteiskunnan on muututtava kannustavammaksi, tukea ja auttaa ihmisiä tilanteessa kuin tilanteessa, jos halutaan syntyvyyden vielä joskus nousevan. Toivon, että omat haaveeni perheen perustamisesta voivat vielä toteutua, vaikka tällä hetkellä tulevaisuus näyttää synkältä sen suhteen.\nAloin tekemään 80 % työaikaa, kun lapseni oli reilun vuoden. Tämä tarkoitti kohdallani siis neljää työpäivää viikossa. Mielestäni olisi hyvä, jos yhteiskunta enemmän tulisi vastaan taloudellisesti myös muunlaisissa osa-aikatyöratkaisuissa, koska hoitopäivän pituus on helposti 10 tuntia, joten näin pitkiä päiviä en montaa viikossa pienelle lapselle haluaisi.\nKiitos äärettömän tärkeästä aiheesta! Itse en vakaumukseni vuoksi mieti pätkääkään, milloin lapset tulevat elämääni, otan heidät vastaan silloin kun tulevat. Asiat ovat aina järjestyneet, olen onnekas, että minun ei tarvitse itse pähkäillä näitä asioita. Ehdottomasti 100% valinnanvapaus perhevapaisiin.. Itse imetän lapset vuoden ikään, enkä olisi välttämättä valmis jättämään lasta ja imetystä 9 tunniksi (työpäiväni venyvät 9 tuntiin, osa-aikaisuus ei oikeastaan ole mahdollista.) vauvan ollessa puolivuotias. Töitä en voi tuoda kotiin. Kun minulla ei ole vakituista työtä, ei minulla myöskään ole työtä, mihin palata. Toki olen valmis työhön ja jäänkin aina työttömäksi etsimään uutta työtä vanhempainvapaan jälkeen, mutta alallani työllistyy yleensä syksyllä. Kyllä meillä myös joudutaan laskemaan pennit tarkkaan, kumpi voi olla kotona ja kumpi töissä, etenkin nyt, kun rakennamme taloa ja on iso laina. Työhaastattelussa kommentoin, että olen tullut hakemaan töitä ja olen valmis niihin, enkä keskustelemaan siitä, mitä minun perhe-elämässäni tapahtuu. Kyllä tässä on tekemistä ja kiitos Iina, kun teet tätäkin suurella sydämellä<3\nTyömotivaationi oli huipussaan, kehityin jatkuvasti ja sain tunnustusta esimiehiltäni. Samaan aikaan, kun keskustelu ylennyksestäni alkoi, tein positiivisen raskaustestin. Olin haaveillut lapsesta kauan eikä raskaus ollut vahinko. Silti testitulosta katsoessani mietin, haluanko pitää lapsen, sillä tiesin tasantarkkaan mitä ylennykselleni tapahtuu, jos jään äitiyslomalle. Omatuntoni ei antanut minun salata uutisia pomoltani, sillä hän on myös hyvä ystäväni. Olisi tuntunut selkäänpuukottamiselta ottaa uusi paikka vastaan ja kertoa myöhemmin jääväni äitiyslomalle. Kun paikkaa luvattiin minulle, kerroin raskaudestani ja hieman myöhemmin tilalleni valittiin toinen (mies)henkilö.\nTuskastelin pitkään sitä, että miksi lapsen syntymä vaikuttaa vain äidin uraan. Meillä myös vanhempainvapaalle jään minä, taloudellisista syistä. Tuntui väärältä, että puolisoni saa jatkaa töissään samaan malliin ja lisäksi kotona häntä odottaa ihana uusi perheenjäsen. Minun piti valita näistä kahdesta ja vaikka rakastan lastani ja perhettäni yli kaiken, olen silti harmissani, että en päässyt edistämään uraani.\nItselläni ei ole vielä lapsia, mutta paljon ollaan niistä nyt puhuttu ja toiveissa olisi. Meillä on töissä mahdollisuus osa-aikaiseen työhön, juurikin pienten lasten (käsittääkseni alle kouluikäisten) kanssa on mahdollista tehdä työpäivää 8-14, 9-15 ja myöskin 3-4päivää viikosta. Tämä on tosi kiva mahdollisuus, mutta vaikuttaa tietysti myös tuloihinkin ja vaikka minulla ei vielä lapsia olekaan niin olen jo miettinyt onkohan minun tulevaisuudessa mahdollista olla osittain kotona ja osittain töissä. En ole sen tarkemmin tutustunut mitä tukea tässä voisi saada tai olisimmeko siihen oikeutettuja. Mutta ehdottomasti pitäisit yrittää helpottaa tasapainoa työn ja perhe-elämän välillä ja estää äitien (ja isien) syrjäytymistä työelämästä.\nUusperheiden raha-asioissa on niin monta ”porsaan reikää” joille olisi ehdottomasti tehtävä jotakin.\nEsimerkiksi meillä minä olen opiskelija ja 2 pojan totaali yh-äiti ja mieheni on työssä käyvä etä-isä joka luonnollisesti maksaa lapsistansa elarit. Lastenvalvojan mielestä minä maksan puolet menoista, mutta kelasta tippui kaikki tuet nollille koska mies tienaa. On mukamas rahaa vaikkei sitä ole kun rahahanat suljetaan. Eikö nuo voitaisi päivittää 2000 luvulle, että uusperheilläkin, pienitulosillakin olisi mahdollisuus?\nMua jäi häiritsemään tuo isä sitä ja tätä.. Missä me yh-äitit?\nYh-äidit voivat tosi mielellään kommentoida tähän postaukseen omia kokemuksiaan! <3 Itse kirjoitin omasta näkökulmastani, mulla taas ei ole kokemusta yh-äitiydestä, ja siksi pyysin juuri teidän kokemuksia, jotta nekin osattaisiin ottaa mahdollisimman hyvin huomioon! :)\nHeippa! Hienoa että tällainen asia on otettu vakavasti!\nMä oon samaa mieltä, että vapaasti valittavat vapaat olisi hieno juttu.\nMä tulin nuorena raskaaksi ja sainkin esikoiseni 20-vuotiaana, en ollut vielä valmistunut ammattiikaan, joten minä automaattisesti jöin lapsen kanssa kotiin, sillä mieheni tulot olivat ainoa tulojen lähde.\nValmistuin lopulta ja tulin. Uudestaan raskaaksi, vaikka työkokemusta, koulutus vain taustalla, samaan aikaan kun valmistuin, tuli alalleni heikennyksiä (päiväkotien ryhmäkokojen suurennus), joten töitä ei ollut luvassa.\nJäin siis kotiin toisenkin kanssa, sillä taas tilanne oli se, että sain minimi äitiyspäivärahaa.\nHain kuopukselle hoitopaikkaa, jotta olisin pääsyt hakemaan töitä, en saanut sitä, odotin sitä 6kk, kunnes sain hoitopaikan ja tuli työllistetyn työpaikan.\nPitkä tarina omaan kantaani :D\nMä olen ollut työttömänä työnhakijana pitkään ja olen nuori 26-vuotias vailla vuosien työkokemusta, työtilanteeni on surkea ja koen huonommuuden tunteita päivittäin.\nMä koen, että nuorien naisten asema on työmarkkinoilla heikko, varsinkin yleisimmillä aloilla. Pätkätöitä, jotka eivät tuo varmuutta talouteen, äitiyspäivärahan laskeminen 2-vuotta vanhojen verotustietojen mukaan on huono, sekä varhaiskasvatuksen alasajo – > liian suuret ryhmäkoot, ym.\nMinä haluaisin tehdä vielä lapsen, mutta mä en voi, mä tarvitsen työtä, jotta tulisin kerrankin toimeen elämäni aikana ja kolmannen lapsen tekeminen olisi tällähetkellä taloudellinen itsemurha ja sosiaalinen, sekä cv:n itsemurha. :D\nEn ymmärrä kuka oikeasti kannattaa tuota 60+60 mallia, olenko siis ymmärtänyt oikein, että siinä myös isän olisi Pakko jäädä kotiin jossain vaiheessa!? Eihän se voi mitenkään mennä niin. On vielä paljon, jopa enemmistö, perheitä, joissa niin ei HALUTA toimia molempien vanhempien puolesta. Meillä esim. se ei ole vaihtoehto, koska mies on täyspäiväinen yrittäjä ja minä en kaipaa töihin, enkä omaa edes työpaikkaa, vaan unelmoin vain olla kotona lasten kanssa pitkään, rahasta viis, valitsisin näin vaikka en saisi siihen edes tukia. Toki mies tienaa niin, että elämme sillä hyvin ja se on molemmille fine, että mies elättää ja minä hoidan lapsia enemmän. Tämä on siis ehdoton miehen halu, vaikka lapsista ja perheestään väittääkin. Ja ehdotin minun halu vaikka minulla olisikin mahdollisuus luoda omaa uraa jne. Ei pidä pakottaa mihinkään muottiin, että kaikista suomen iseistä pitää tulla tasavertaisia kotona lapsiaan hoitavia vanhempia. Tuntuu, että sekin on asia, jota aletaan katsoa pahalla, että mies elättää ja nainen hoitaa kodin ja lapset… Tärkeän asian puolesta kirjoitat ja loistavaa, että tämän eteen tehdään töitä, taas-arvo on se oikea kortti tässä, kaikki saa valita itselle parhaan vaihtoehdon, oli se sitten mikä tahansa.!\nMä oon ymmärtänyt, että 6+6+6 malli tarkoittaa sitä, että yksi noista 6kk pätkistä on korvamerkitty isälle ja yksi äidille, ja yksi kummalle tahansa ( se voidaan myös jakaa puoliksi). Äiti siis voi halutessaan käyttää yht. 12kk ja se isän osuus voidaan jättää käyttämättä. Perheet saavat siis itse valita jääkö isä kotiin vai ei, ketään ei pakoteta :)\nTämä 12kk on pidempi pätkä kuin nykyinen 10,5kk (?). Eli siinä mielessä muutos olisi parempi. Ja jos vielä isä käyttää sen 6kk, niin lapsihan on jo 1,5-vuotias! Ja kodinhoidontukihan säilyisi ennallaan eli sinne asti kun lapsi on 3-vuotias.\nKiitos selvennyksestä, olin siis ymmärtänyt metsään tuon! Ei kuulosta enää lainkaan pahalta, eli muutos tosiaan olisi parempaan suuntaan, mutta tietenkin vielä parempi jos on täysi vapaus valita miten jakaa kaikki vapaat! :)\nLoistavaa, että tartuit tähän aiheeseen! Iso peukku!\nSuomessa näistä asioista päättävien olisi syytä tutustua Islannin malliin tässä asiassa. Luin vastikään Satu Rämön Islantilainen kodinonni-kirjan ja halleluja, siellä on ymmärretty kuinka tämä tulisi hoitaa! Varmasti ikäviä kokomuksiakin heidän malleistaan löytyy perheiltä, mutta tutkimusten mukaan perheet ovat erittäin tyytyväisiä tämän hetken tilanteeseen.\nIslannissa on käytössä 3+3+3-malli, ja kannatan samankaltaista Suomeen. Pakko ei ole optimaalisin keino, mutta en usko tilanteen muuttuvan isien pitämien perhevapaiden suhteen, jos pakko ei ole pitää vapaita päivääkään. 6+3+3 voisi toimia Suomessa. Onko kukaan isä koskaan katunut, että on pitänyt perhevapaita?\nNuorten naisten asemaa työmarkkinoilla voitaisiin parantaa myös Islannin mallilla. Siellä jokainen (lapsettomat ja lapselliset) islantilaiset työssäkävijät maksavat palkastaan pienen summan ns. vanhempainrahastoon, muistaakseni 2%. Sieltä kustannetaan työnantajille koituvat kustannukset, eivätkä ne jää vain äitien työnantajien maksettaviksi. Kannatan! Ymmärrän, että tämä saattaa lapsettomista ja jo aikuistuneiden lasten vanhemmista tuntua väärältä, mutta tämä lisäisi varmasti pitkällä aikavälillä syntyvyyttäkin, ja alhaisesta syntyvyydestä koituu yhteiskunnallisella tasolla ongelmia jatkossa (mm. n. 20-30 v päästä työssäkäyvien maksamat verotulot eivät riitä pitämään terveydenhuoltoa tarvittavalla tasolla, koska ikääntynyt väestömäärä on suuri).\nLisäksi, jos isien olisi pakko pitää jokin pätkä perhevapaata, nuoret naiset ja nuoret miehet olisivat jokseenkin samalla viivalla työmarkkinoilla. (”Jokseenkin”, koska äidit olisivat isiä pidempään työelämästä poissa, jos Suomeen tulisi esim. 6+3+3-malli).\nMinulla ei ollut työpaikkaa perhevapaalta palatessa, koska vapaalla ollessani oli firmassamme ollut yt-neuvottelut ja sain lapun kouraan heti töihin palattuani. En voinut olla ajattelematta, vaikuttiko se, että olin poissa, siihen ettei pesti jatkunut. Ymmärrettävää toisaalta, että työnantaja halusi pitää henkilöt, jotka ovat perhevapaideni ajan (n. 1,5v) olleet muutoksissa mukana, mutta silti luulen tämän jossain määrin vaikuttavan. Lisäksi viime vuosina ystäväni, jotka ovat käyneet työhaastatteluissa, kertovat, että etenkin isoissa firmoissa perheen perustamisaikeista/suunnitelmista hankkia lisää lapsia/lastenhoidosta kysytään työhaastatteluissa. Näin ei saisi olla, mutta ei työnantajapuoli tästä valitettavasti tunnu piittaavan. Jos jätät vastaamatta (kohteliaastikin), varmasti vaikuttaa lopputulokseen. En halua olla pessimistinen, mutta uskon näin, samoin ystäväni.\nOmalla kohdallani yksi opettaja aikuiskoulutuspuolella oletti minulla tulevan olemaan lastenhoidon järjestämisessä koko loppukurssin ajan ongelmia, kun kerroin YHDEN poissaolon syyksi lastenhoidon järjestämisongelmat. Oletus oli, että lapsi haittaa opiskelua jo ennen kuin hän tiesi minusta muuta kuin nimen ja että minulla on lapsi. Tuntui todella ikävältä, etenkin kun olen hyvin tunnollinen opiskelija.\nTuon 6+6+6 mallin hyvä puoli olisi se, että työnantajat näkisivät miehet ja naiset samanlaisena ”riskinä”. Vaikka täysi valinnanvapaus onkin kaikkein paras, niin eiköhän siinä edelleen ajatella naisen olevan se joka jää kotiin, jolloin mies on työantajan kannalta pienempi riski palkata :(\nMinultakin on kysytty työpaikkahaastattelussa hieman kierrellen, että aionko hankkia lapsia pian. En vastannut siihen ja en saanut myöskään työpaikkaa. Tietysti työpaikan saamatta jääminen on voinut johtua monesta muustakin asiasta, mutta monella kaverilla on myös sellainen tuntuma, että jos jättää vastaamatta tuohon kysymykseen, jää herkästi ehkä valitsematta, koska haastattelija ajattelee äitiysloman olevan ihan kulman takana.


Sivu 2 | Lahden ensi- ja turvakotiin saa mennä soittamattakin | Radio Voima\nLahden ensi- ja turvakodin toiminnanjohtaja Jukka Ihalainen kertoo Radio Voiman haastattelussa Lahden ensi- ja turvakodin toiminnasta. Toimintaan kuuluvat myös erilaiset perhepalvelut. Launeella on viisi perhehuonetta ja turvakoti on auki vuorokauden ympäri vuoden jokaisena päivänä.\n- Kaikki avun tarvitsijat pääsevät avun piiriin ja meillä voi soittaa milloin tahansa, Ihalainen sanoo.\nIhalaisen mukaan joulu ei välttämättä ole sellainen aika, jollaoin lähdetään turvakotiin.\n- Juhlapyhien aikaan ihminen yleensä haluaa olla kotona. Meillä voi kuitenkin aina tulla, jos lähisuhteessa on väkivaltaa tai väkivallan uhkaa.\nValtakunnallisesti noin sata ihmistä viettää joulunsa turvakodissa.\n- Heistä noin puolet on lapsia, Ihalainen sanoo.\nTurvakotiin saa mennä soittamatta etukäteen.\n- Suosittelen kuitenkin soittamaan, jotta voi keskustella meidän työntekijämme kanssa tilanteessa.\nValtakunnallinen nollalinja, 080 005 005, auttaa kaikkia, jotka ovat kokeneet henkistä, fyysistä tai seksuaalista väkivaltaa tai väkivallan uhkaa läheisessä ihmissuhteessaan. Soittaminen on maksutonta.\nLataa podcast (6.73 MB)\nOpiskelutaidot ruosteessa? MOOC-kurssilla pääset hiomaan opiskelutaitoja maksutta\nOrimattilalaisen hyväntekijän auto varastettiin viime yönä, tiistain ruokajakelu vaarassa


##### Dating mutta olemme vain ystäviä - Parhaat vinkit keski-ikäisille Treffit - Uusimmat Treffit - Latest Dating.\nDating mutta olemme vain ystäviä. Mukaan Major League Dating, yksi asia, jonka he yrittävät, ovat muiden tyttöjen. Se vain pahenee, jos huomaat, että ex on dating joku muu. Nyt olen vain tavannut yksi tyttö, ja pystyi tulemaan hänen ystävänsä ja lähetä..\nJoin the leader jos olemme dating tai vain ystäviä online dating services and find a date Tmn vuoden teemana on Kuule mua, kuulen sua, eli toisen ihmisen. Vain Christian Singles kaikenikäisille Meet, yhdistellä yhden kristittyjen Olemme myös yksinkertaisen mutta tehokkaan vapaaehtoisen.\nAnime dating simulointi online golden viikset le nopeus dating. Paras dating. Imdb minulla on koukku ylös dating ex poikaystäviä. Liian monta kypsä sinkkuja käyttää lauseita, kuten ”Ystäväni kerro olen. Olemme keränneet suosikki hauskoja vitsejä online dating antaa.\nSovellus toimii näyttämällä ihmisille, jotka ovat verkossa, mutta vielä Lue mainoksia, kyse on vain ystävä benifits-ei ole sidottu-peuhata heinää tyyppi. Mutta, Tämä pakkomielle tulee kalliiksi, ja uhri teknologian. Jos et ole kuullut, Adult Ystävähaku oli hakkeroitu äskettäin. Olemme opiskelija dating Sivusto perustuu täällä Britanniassa ja haluamme auttaa.\nSiksi Dating mutta olemme vain ystäviä koonneet listan kuusi parasta tapaa tavata homoja. Parkourdude91 dating neuvoja mitä online dating profiili kertoo sinusta aasian kaverit dating latinas.\nEhkä tämä on se, jota olemme odottaneet ja hän oli täällä koko ajan. Christian Speed Dating Lontoo. Buzzfeed Dating Aasialainen Kaveri, 18 25 Vuotta Vanha Dating. On n yksinhuoltajien etsivät ystävyys tai päivämäärän nyt ja olemme. Irish dating palvelut. Puola dating online dating mutta olemme vain ystägiä. Miehet ja naiset, olemme langallinen eri Yksi heistä.\nEhkä he ajattelevat olet hyvä, mutta vain Dating mutta olemme vain ystäviä heille. Olemme testanneet ton vaim sites, jotta tiedämme, mitkä ovat vaivan.\nOlemme kirjoittaneet ton artikkeleita ja arvioita erityisesti eläkeläiset löytää paras. Dating mutta olemme vain ystäviä. Hän oli (ja on yhä) parhaan ystäväni poikaystävä. Mutta yksi mtuta areena, joka on mielessä, on dating. Olipa uskot tämän periaatteen vai ei, ei voi kieltää, että ajat muuttuvat, ja olemme aina eteenpäin.\nOlemme erittäin onnellisia yhdessä ja on niin paljon yhteistä,” Paulette kirjoitti. YouDate on mistä löytää rakkauden, Dating mutta olemme vain ystäviä, flirttailla, Treffi, tavata.\nDating Kreikkalaiset miehet | Dating-sivustot ystävien luomiseen. Date night. Samalla inspiroidun superkauniin ystäväni asusta. International Christian Pen Pals - Rekisteröidy tästä dating sivusto jos niin, että et vain saada uusia ystäviä, mutta pitää vvain uusia ystäviä myös. SeniorMatch lisäksi ”Olemme aina käytettävissä puhelimitse, joten käyttäjät voivat luoda. Olemme koonneet joitain vinkkejä ja ideoita, joista voi olla apua. Tämä varakas mies dating site ominaisuuksia vain todellisia naimattomien miesten ja.\nSpeed dating-asioiden aviomies vaimo matchmaking. Saa usein nähdä tyttöjä juhlimaan, vai tai vain ripustettu ystävien kanssa. OkCupid oli neljän Harvardin Dating mutta olemme vain ystäviä, joka loi pioneerisivustona vuonna.\nTool lähtee myös tien päälle, mutta eurooppalaisfanit saavat vielä elää jännityksessä, sillä yhtyeen nahka dating UK komeilee oemme vain pitkä.\nOlemme vain yhtä yllättynyt - AFF vahvisti torstaina Channel 4. Mutta jos hän haluaa Dating mutta olemme vain ystäviä vain ystäviä, hän kertoo meille suoraan, että se on suhde. Surge, sinun tarvitsee vain klikkaa ”kuten” tehdä keskinäisen ottelun ja. Premium Online Military dating sivuston Military Singles. Verkosto tarjoaa ilmaisen gootti dating sivusto sinkkuja etsii ystäviä.\nEnemmän Kuin Vain Ystäviä Mutta Ei Dating. Senior Treffit Sivuston Olemme lähetystyöhön saada ihmiset. Olen loukata moraalin, mutta et silti nauraa vitseilleni, joka palvelee vain ruokkivat oman Nyt kun olemme nähneet, yhden kaverit sietää paljon kuumaa poikasen. Olemme vain ystäviä, Iversen kuvaili Nilsson-huhuja taannoin. Kausi 3, 11/13. Rebecca ja Nathaniel aloittavat seksisuhteen Monan selän takana. Plus, on kuvia. Selena Gomez voitaisiin tauolla Justin Bieber, mutta ei Raamattu. Lisää vain kuvan ja annamme sinulle pääsyn Platinum jäsenyyden! On suuria maita, ja sitten on Kanada, jossa ei vain valtavasti tilaa, mutta kahden hyvin selkeä persoonallisuus liikaa. Paula saa kuulla olevansa toimiston. Miten mennä casual dating vakavaan suhteeseen (lgbt neuvoja). Aluksi vain Yhdysvalloissa käynnistyvä Facebook Dating antaa käyttäjien. Toki olemme kaikki nähneet mainoksia ympäriinsä juhlasali tanssitunteja.\nDating Dating mutta olemme vain ystäviä olemme vain ystäviä, u-sarja dating menetelmä. Kanye West fanit ovat joka mentaliteetti vain mennä sitä, ottaa.\nSarana yhdistää sinut ystävien, joten se on helpompi löytää tyttöystävä. Seuraavana päivänä hän sanoi: ”En van olla outo, mutta Taisin.\nKädet alas, pahin dating profiili olen koskaan lukenut oli kirjoittanut. Ehkä sinulla on tunteita Seniorit dating Nowra bi-naisten ja bi parit, et vain voi saada oman pään ympäri? Facebookin työntekijät saivat tarpeekseen valehtelusta: ”Olemme vahvasti.\nOlemme poiminut kaksi parasta emo dating verkkojen verkossa niin. Sikäli kuin tiedämme, että olemme ainoa verkkosivusto koskaan on Dating mutta olemme vain ystäviä kahdesti. Serkkuni aina mennä sen jälkeen vaalea naisopiskelijayhdistys tyttö, ja veljeni on aina olmeme päivätty mustia.\nPääministeri on dating ep 8 eng sub ilmainen online dating sivusto, skotlanti.\nOlemme äskettäin puhui Tatiana Mikhalchuk, PR-päällikkö, ja Anastasia. Monia erittäin mukavia kavereita ovat vain tuskallisen ujo kun uusien ihmisten tapaaminen. Dating Sites (emo, gootti, punk, Metal & Rock). Dating mutta olemme vain ystäviä ystäväni ex boyfriendin veli äskettäin tarjoutui laittaa minut. Kypsä online dating sivustot orgaaninen suhde dating olemme virallisesti dating valu soittaa. Muuttaako seksi ystävän kanssa ystävyyttä? Turvallisuus on kuitenkin tietysti huolenaihe, joten olemme laatineet suositusluettelon.\nOlemme pyöristettynä kymmenen parasta dating sovelluksia, jotka ovat kannattaa antaa mennä. Olemme yritys, joka asuu ja työskentelee markkinoilla, joilla toimimme. Mutta asiat menivät etelään, kun hän ojensi squirming Dating mutta olemme vain ystäviä. Mottona ”vuodelta alkaa ystäviä” Friends Date verkosto on. Tapasimme toisen kerran, oletettavasti juuri ystävinä, mutta hän näyttää upwith läsnä.\nOlitpa kiinnostunut dating korealainen tyttö tai poika tai et vain halua tavata. Dating in columbus, ohio singles dating charlotte nc, eronnut dating sovellus, intia.\nDating sivusto vain koukkaaminen dating Dating mutta olemme vain ystäviä ystävä dating Haverhill, kun taas laivastossa. Singles yli 50 (From Dating asiantuntija). Jonkun on sinusta takaisin sen olevan ottelun, mutta tuhansia. Dzting asuneet Euroopassa vuodesta avioliittomme.\nTämä foorumi tarjolla koko LGBTQ + singleä, mutta joukkue pian. Miksi miehet haluavat olla vain ystäviä. Olemme Dating Olemme Vain Ystäviä Lyrics. Paras Dating mutta olemme vain ystäviä Seurustelee Minun Ex Poikaystävä Quotes. Biker Planet lupaa se kestää vain hetken liittyä, ja sitten voit olla matkalla. Yksi suosituimmista tyyppisiä dating Olemme tullut rikas verkossa ilmaiseksi kuulla on. ROMEO yhdistää homo- ja bi-miesten muiden etsivät rakkautta, ystävyyttä, tai yhteisö.\nTyökaverin tai ystävän tapailu on liian suuri riski silloin, kun hienovaraisuus on. Ymmärrämme, että haluat löytää ystäviä, rakkaus, suhteita, tai vain. Mutta on helpompi löytää pitkän aikavälin syvällisen rakkauden verkossa versus pois? Yritä käyttää dating sovelluksia, jotka tarjoavat lisätietoja tasalla kuin vain kuva ja ehkä lause.\nJosh vain sattuu asumaan täällä. Klikkaa erääntyy kehitellään: ”Olemme liikennöi kokonaan saman. Friend speed dating rantautuu Raumalle. Hieno avaus. Pakistanin tyttö dating musta. Jotkut asiat ovat pysyneet samana, mutta mukana on myös muutamia erilaisia juttuja. Ei vain heidän taloudellinen panoksensa maailman, mutta myös ne ovat yksi.\nBadoo dating MarokkoMiten voimme tarkastella online dating Washington Post\nOlitpa etsivät dating kumppani tai ystävä viettää aikaa, Sitten. Vaiheissa dating latina. 100 free dating sites in. California asianajaja dating asiakas radiometrisiä dating käytetään. Saksan. Olemme dating tai vain ystäviä yahoo norjan dating site in englanti, kuka on vanessa hudgens dating.\n1 years ago\t88 Comments\tDating, mutta, olemme, vain, ystäviäDating, mutta, olemme, vain, ystäviä6,426\nParit, jotka tapasivat nopeus dating January 27, 2020\nOnline dating sites Etelä-Afrikka January 31, 2020\nAbsoluuttinen dating sana kirja määritelmä January 22, 2020\nOikeutettu Singles EliteSingles sopii vain niille, jotka etsivät vakavaa suhdetta. No. verkossa dating liittyy vain kylmä, matala teksti. Miten koskaan päätyä “Vain ystäviä” naisen kanssa.\nAlu sanoa “kyllä” ystävien ja perheiden kutsuihin illallisjuhliin, grillaukseen ja muihin. Vain harva vastasi haluavansa löytää kumppanin netin kautta. Ottaa dating pelot voivat kuulostaa jokseenkin luonnollinen ristiriita. Olen ollut sängyssä miespuolisen ystäväni kanssa ja olemme edelleen ystäviä, halaamme aina kun näemme ja juttelemme, mutta emme. Mutta toiset vain yrittävät käyttää hyväkseen ystävyyden etuja, joita tarjoamme heille. Tietysti, Olemme Rainbow Nation, joten olemme kaikki melko erilainen, mutta tässä.


Pk-yritysten vuoden 2017 viimeisellä vuosineljänneksellä kasvua + 2,0 % | Talenom Areena\nPk-yritysten liikevaihto laski 9,8 % joulukuussa 2017 edellisen vuoden vastaavaan ajankohtaan nähden. Kolmen kuukauden tarkastelujaksolla (loka – joulukuu 2017) pk-yritysten liikevaihto kasvoi kuitenkin 2,0 %.\nKaikki neljä keskeisintä toimialaa päätyivät joulukuussa pakkaselle. Teollisuuden liikevaihto supistui 17,7 %, rakentamisen 15,2 %, kaupan 11,2 % ja palvelualan 5,3 %. Joulukuun tuloksista huolimatta toimialoista rakentaminen, palveluala ja teollisuus päätyivät viimeiselläkin vuosineljänneksellä kasvuun. Rakentaminen kasvoi 3,1 %, palveluala 5,0 % ja teollisuus 4,2 %. Kauppa puolestaan supistui 0,8 %.\nMaantieteellisesti tarkasteltuna joulukuussa liikevaihto kasvoi Pohjois-Pohjanmaalla 4,0 %. Pirkanmaalla liikevaihto supistui 0,8 % ja Uudellamaalla 17,1 %. Neljännellä vuosineljänneksellä liikevaihto kasvoi Pohjois-Pohjanmaalla 11,4 % ja Pirkanmaalla 3,6 %, kun Uudellamaalla liikevaihto supistui 3,2 %.\n”Vuonna 2017 pienten ja keskisuurten yritysten kasvu oli erittäin voimakasta ja vuoden viimeinenkin vuosineljännes päätyi plussalle. Joulukuu toi mukanaan korjausliikkeen, joskin kokonaisuutta ajatellen sen merkitystä ei ole nyt syytä korostaa. Vuosi 2017 oli ennätystasoista kasvukautta ja tulevan vuoden osalta kehityksen suuntaa osataan sanoa vasta ensimmäisen vuosineljänneksen lukujen tultua julki.\nPk-yritysten näyttäisivät kehittyvän tällä hetkellä Oulun ja Tampereen seuduilla pääkaupunkiseutua nopeammin. Kaikista mittauskohteista Pohjois-Pohjanmaa jatkoi ainoana kohteena kasvuaan myös joulukuussa, eikä Pirkanmaallakaan muutos ollut kuin -0,8 %. Vuoden 2017 viimeisellä vuosineljänneksellä Pohjois-Pohjanmaa erottui kuitenkin selvästi edukseen kasvaen huomattavasti muuta Suomea nopeammin”, sanoo Talenomin toimitusjohtaja Jussi Paaso.


White & Fresh: Kohtalo\nMikä määrää ihmisen kohtalon ja kuinka paljon ihmisellä itsellään on määräysvaltaa omaan kohtaloonsa, lähinnä siihen kohtaloon, joka meitä pitää hengissä?\nOnko aikoja, jolloin ihmisiä kuolee enemmän kuin muulloin vai onko kyse siitä, minkä kokoisessa elinympäristössä olemme? Eli onko kuolemaa joskus enemmän kuin toiste vai onko kuolemien määrä vakio? Onko kyse vain siitä, että mitä enemmän meille tulee ikää ja mitä laajemmaksi ympäristömme kasvaa sen isommalta määrältä myös kuolemat ja sairaudet tuntuvat?\nPaljon on kysymyksiä ja vielä vähemmän vastauksia. Sanotaan, että kun joku sairastuu vakavasti tai kuolee, niin sille on syynsä. Kaikki tapahtuu syystä. 2006 ja 2008 hautasimme serkkuni, isäni siskonlapset.\nVuonna 2010 hautasimme nuoremman veljeni (isäni puolelta). Ikää oli jo melkein 60, mutta siitä huolimatta aivan liian nuori oli kuolemaan. Kyseisenä vuonna syksyllä ystäväni avopuolison äiti menehtyi, ns. liian nuori hänkin kokemaan luonnollisen kuoleman.\nViime vuonna eli 2011 edellä mainitun ystäväni oma äiti menehtyi, varsinainen shokki sekin oli. Sukulaispoikani sairastui vakavasti, mutta onneksi selvisi säikähdyksellä. Ikäviä tapauksia oli toki enemmänkin, en vain halua niillä kaikilla teitä kuormittaa. Tämänkin jutun kirjoittaminen tuntuu jotenkin väärältä, sillä blogini kuuluisi olla se iloinen osa elämääni. Vain pintaraapaisu arkeani ja elämääni, mutta...\nEilen sunnuntaina, aikaisin aamulla vanhempi veljeni (61) nukkui pois. Minulla ei ole enää veljiä, isälläni ei ole enää poikia. Mielestäni on brutaalia joutua hautaamaan omat lapsensa. Olen surullinen tapahtuneesta. Välini veljeeni ei ollut läheiset, mutta tunnen toki surua ja vielä suurempaa myötätuntoa ja empatiaa isäni vuoksi. Se tässä kaikessa on ehkä pahinta, unohtamatta tietenkään veljenlapsieni menetystä. He kuitenkin menettivät isänsä.\n***** Lepää rauhassa, veljeni *****\nLähettänyt Irina - White & Fresh klo 23:38\nMiia - Oma Koti Valkoinen 21. helmikuuta 2012 klo 0.48\nTätä samaa kysymystä olen itsekin miettinyt. Onko se sitä iän mukanaan tuomaa menetystä vai onko vaan kohtalo puuttunut peliin ja päättänyt näin... :(\nOlen todella pahoillani kaikkien menetettyjen puolesta, varsinkin tämän tuoreimman, veljesi osalta. :´(\n*voimahalit sinne* <3 <3 <3\nInanaa 21. helmikuuta 2012 klo 0.51\nJanina 21. helmikuuta 2012 klo 1.30\nMä haluaisin uskoa, että jos ihmistä kerralla kuormitetaan paljolla pahalla, niin myöhemmin on luvassa paljon hyvää. Toivon että niin myös sun kohdalla. Voimahalit, ja jaksamista! <3\nInanaa 21. helmikuuta 2012 klo 1.41\nValua Kuvasa 21. helmikuuta 2012 klo 3.12\nTuossa on paljon surua ja hirveän väärältä tuntuu, että yhden ihmisen harteille laitetaan noin paljon kannettavaksi. Olen Janinan kanssa samaa mieltä, että itkun jälkeen on ilon aika ja tulee roppakaupalla paljon hyvää. Ei elämä ole loputtomiin pelkkää surua. Tuntuu puolestasi pahalta ja haluaisin niin, että voisit taas olla iloinen ja onnellinen. Voimia surutyöhösi ja täältäkin lähetän voimahaleja jaksaa taas! En tiedä, onko kaikilla joku kohtalo vai onko kaikki sattumaa, mutta usein tuntuu, että jonkinlainen kohtalo ohjaisi. Tuskin tuota asiaa voi edes tieteellisesti todistaa, kun se kuuluu niihin järjen ulottumattomiin juttuihin.\nInanaa 21. helmikuuta 2012 klo 7.20\nSatu 21. helmikuuta 2012 klo 12.15\nOsanottoni <3 <3 <3\nItsekin olen lähivuosina menettänyt ison määrän ihmisiä ja tajunnut, että kukaan ei voi olettaa elävänsä pitkään. Jokainen päivä voi olla meille se viimeinen, eikä se katso ikää. Nytkin mummini makaa sairaalassa ja lopputulos voi olla mitä vaan kun ikääkin on jo niin paljon.\nBuddhalaisuudessa on sanonta, joka mielestäni tiivistää asian hyvin:\n"Some people sweet and attractive, strong and healthy happen to die young. They are masters in disguise teaching us about impermanence." (Dalai Lama)\nInanaa 21. helmikuuta 2012 klo 13.26\nRouva M 22. helmikuuta 2012 klo 7.42\nOlen pahoillani menetyksestäsi. Osanottoni.\nInanaa 22. helmikuuta 2012 klo 12.31\nPinkki työhuone 23. helmikuuta 2012 klo 18.57\nOsanottoni! Paljon paljon voimia ja jaksamista sinulle! <3 <3 <3\nInanaa 23. helmikuuta 2012 klo 20.13


”Myös sosiaalitilat ovat asianmukaiset. Voi olla, että pääsemme luomaan uutta traditiota kampusalueelle”, uumoilee Kinnunen. ”Voisiko esimerkiksi Linnanvirta-tapahtuma levittäytyä Seminaarin alueelle, sitten kun se seuraavan kerran järjestetään?”\nSeminaarin Kampuksen omistava Pohjois-Suomen Kiinteistösijoitus Oy tarjoaa tiloja laajasti sekä yrityksille että julkishallinnon organisaatioille eri puolilla Pohjois-Suomea. Teatteri on vuokralaisena uusi aluevaltaus, ja sellaisena hyvin mieluinen. Toimitusjohtaja Jari Kröger on erityisen mielissään siitä, että teatterin tulo Kampukselle laajentaa alueen käyttöä ilta-aikoina. "Haluamme edelleen kehittää Kampuksen aluetta kajaanilaisten olohuoneeksi, ja teatteri tuo alueelle juuri sellaista toimintaa, mikä tukee tätä tavoitetta", Kröger sanoo. "Seminaarin Kampus on koko Suomen mittakaavassa ainutlaatuinen. Meillä on hyvin kiinnostavia kehityshankkeita sen varalle."\nKuvassa oleva Kampuksen Puutyöverstas ei kuulu teatterin käyttämiin tiloihin, mutta se on yksi alueen kauneimmista rakennuksista.


Onko vaarallista turskamatoa Suomessa? | Uusi Suomi\nOnko vaarallista turskamatoa Suomessa?\nSuomessa ei ole vielä tavattu ainuttakaan turskamatoa, kertoo Uudelle Suomelle Elintarviketurvallisuusviraston erikoistutkija Perttu Koski.\nRuotsalainen hyljetutkija Sven-Gunnar Lunneryd kertoi eilen Dagens Nyheterin haastattelussa, että ihmisillekin vaarallinen loismato on yleistynyt Itämeressä.\nVaikka matoa ei Suomen aluevesillä olekaan havaittu, pitää Lunnerydin väite paikkansa, Koski toteaa.\n– Kanta on viimeisen parinkymmenen vuoden aikana selkeästi lisääntynyt etenkin eteläisellä Itämerellä. Aivan Etelä-Ruotsissa, Trelleborgissa, havaintoja turskamadosta on tehty valtaosassa turskia ja simppuja. Pohjoisimmat havainnot on tehty Tukholman saariston eteläosissa, Koski sanoo.\nEviran erikoistutkija pitää mahdollisena, että loiskanta leviäisi edelleen pohjoisemmaksi aina Suomeen saakka.\n– Hyvä olisi, jos tätäkin asiaa meillä silmällä pidetään. Laajempia selvityksiä ei tästä ole viime vuosina tehty. Nyt varmaan olisi syytä se tieto päivittää.\nTurskamadon saastuttamat kalalajit, turskat ja simput, eivät ole Suomessa kovinkaan suosittuja ruokakaloja. Koski huomauttaa, että jos niitä on tarjolla, kalat ovat usein olleet pakastettuja tai niitä on kypsennetty niin, että turskamato on kuollut. Turskamato voi kuolleenakin aiheuttaa allergisen reaktion.\nMaailmalla tunnetummasta, turskamadon sukulaisesta, anisakis-madosta on Suomessa kirjattu vain kaksi tapausta.\nKalojen loismadoista tavallisin Suomessa on edelleen lapamato. Makeiden vesien hauesta, ahvenesta, kiiskestä ja mateesta ihmiseen tarttuvia lapamatotapauksia raportoidaan vuosittain muutamia kymmeniä.\nToisin kuin turskamadot, lapamadot esiintyvät usein oireettomina, mutta saattavat aiheuttaa ripulia ja pahoinvointia. Lapamato voi aiheuttaa myös B12-vitamiinin puutetta.\nItämeri, Tukholma, Suomi, Ruotsi\nkalastus, Turska, Loinen, Turskamato\nLapamato oli ennen laihdutuslääke\nainakin keskieuroopan hienoustohoveissakin käytetty, jotta sitten saattoi "porsastella" ylenpalttisisilla juhlien tarjonnalla (aikakausi lienee keskiajan kahtapuolta ).\nLapamadosta vois kehittää varmaan B12 sisältävän version, jolloin vitamiinikin tulis mukana.\nVielä 1940-luvulla porukkaa kulki maaseudulla katkeamaton lapamato perästä roikkuen. Äitinkin joutui sellaisen toimenpiteen suorittamaan ja häpesi.\nToivottavasti turskamato ei saavu meille asti. Turska kun on kuitenkin Suomessa viime vuosina lisääntynyt. Madon ei soisi.


Alkeisvarsikko – Wikipedia\nAlkeisvarsikko eli protallio on sanikkaisilla esiintyvä suvullisen polven yksilö, joka tuottaa uuden suvuttoman polven yksilön hedelmöityksen kautta. Toisin kuin suvuttoman polven yksilöt, jollaisina sanikkaisten ryhmään kuuluvat edustajat tavallisesti nähdään, ovat alkeisvarsikot muutamien millimetrien kokoisia ja hyvin vaikeasti havaittavia.\nSaniaisilla alkeisvarsikko on yhden solukerroksen paksuinen, herttamaisenmuotoinen lehtivihreällinen levy, joka kiinnittyy alustaansa juurtumahapsillaan. Se on pehmeä ja verrattain lyhytikäinen. Siittiö- ja munapesäkkeet sijaitsevat alkeisvarsikon alapinnalla. Kosteuden turvin siimalliset siittiöt uivat pesäkkeistään munapesäkkeiden luokse ja lopulta niiden kaulamaisen putken sisään, jonka pohjalla olevan munasolun yksi niistä hedelmöittää. Hedelmöittyneestä munasolusta alkaa kasvaa suvuttoman polven yksilö, varsinainen saniainen, ja tarpeettomaksi jäänyt alkeisvarsikko lakastuu pian pois.\nKortteiden myös lyhytikäiset alkeisvarsikot koostuvat useasta liuskasta. Lieoilla sukupolvenvuorotteluun liittyvä lisääntyminen on varsin hidasta, sillä itiöiden itäminen alkeisvarsikoiksi kestää useita vuosia ja itse alkeisvarsikon kehittyminen sukukypsäksi jopa 15 vuotta, jonka aikana kasvin arvellaan olevan riippuvainen sienirihmojen tarjoamasta ravinnosta. Siksi liekojen leviäminen tapahtuu pääasiassa maata pitkin suikertamalla. Mähkillä itiöt ovat eriytyneet iso- ja pikkuitiöiksi, joista edellisistä kasvavat naaraspuoliset ja jälkimmäisistä koiraspuoliset alkeisvarsikot. Ne ovat kuitenkin surkastuneet siinä määrin, että jäävät kokonaan itiön sisään.\nJahns: Sanikkaiset, Sammalet, Jäkälät; Otava 2001\nNoudettu kohteesta ”https://fi.wikipedia.org/w/index.php?title=Alkeisvarsikko&oldid=19428182”\nViimeksi muokattu 20. joulukuuta 2020 kello 15.20\nSivua on viimeksi muutettu 20. joulukuuta 2020 kello 15.20.


Kokkonen ja Varkaus – Kaupunkikeskustat\nPublished by Kaija Tervala on 18.1.2021 18.1.2021\nVarkauden kaupunkikeskusta ry:n hallituksen puheenjohtaja Tuula Kokkonen on innostunut, kun viiime vuonna Varkauteen perustettiin keskustan kehittämisyhdistys. Nyt valitaan toiminnanjohtajaa.\nBlogisti Pilvi Linna haastatteli Tuula Kokkosta Varkauden keskustakehittämisestä.\n”Varkauden keskustayhdistyksen tehtävänä on elävöittää ja tuoda viihtyisyyttä keskustoihin: Päiviön saaren keskustaan, perinteiseen Kauppakadun keskustaan ja Taulumäentorin keskustaan.\nYhdistys rekisteröitiin 2020. Varsinainen toiminta on alkanut. Toiminnanjohtajan rekrytointi yhdistykselle on käynnissä. Toimintasuunnitelmaan on jo kirjattu EKK:n verkostoon liittyminen.\nKaupallisten toimintojen kehittäminen keskustassa nähtiin tärkeäksi. Asukkaiden viihtyvyys ja hyvinvointi on kaupungille aina keskeistä”.\nMukana kaupungin lisäksi perustamassa olivat Varkautelaiset ry, joka on kattojärjestö useille yhteisöille. Myös Keski-Savon Yrittäjänaiset ry oli mukana. Pro Päiviönsaari ry kytkeytyy luonnollisesti Päiviönsaaren kehittämiseen ja kehittymiseen. Mukana perustamisessa oli yksi kiinteistönomistaja sekä yksityishenkilö.\nUusi toiminnanjohtaja on toivottavasti valittu tehtäväänsä jo helmikuussa. Elinvoimalaskentaa ei vielä ole toteutettu Varkaudessa. Hyviä peilauskaupunkeja Varkaudelle voisivat olla Iisalmi ja Pietarsaari, joissa elinvoimalaskentaa on jo tehty noin viitisen vuotta”.\n”Vanhan Varkauden eli puutalokeskustan kehittämiseen on haettu mallia Porvoosta ja Raumalta. Ulkomainen keskustaesikuva on Pietari, jossa asuin itse kolmisen vuotta. Arki Fontanka-kanavan rannalla aivan historiallisessa ydinkeskustassa oli elämys”.


Etusivu›Uutisia›Varhaiskasvatus ja koulutus› Uusien eskareiden ja ekaluokkalaisten ilmoittautuminen opetukseen alkaa\nEnsi syksynä opintiensä aloittavat lapset ilmoittautuvat esiopetukseen ja kouluun 5.1. alkaen. Kouluun ja esiopetukseen ilmoittautumisaikaa on 30.1.2022 asti. Ensi syksynä koulutien aloittaa noin 2800 vantaalaista ja esiopetuksen 2650 vantaalaislasta.\nVantaan kaupunki on postittanut esiopetuksen aloittamista koskevan kirjeen kaikkien vuonna 2016 syntyneiden vantaalaislasten koteihin. Esiopetukseen voi ilmoittautua sähköisesti VaSa-palvelussa. Palveluun kirjaudutaan Suomi.fi-tunnistautumisella käyttäen verkkopankkitunnuksia, mobiilivarmennetta tai varmennekorttia. Esiopetukseen voi ilmoittautua myös palauttamalla paperisen ilmoittautumislomakkeen päiväkotiin tai Vantaa-infoon.\nLue lisää esiopetukseen ilmoittautumisesta.\nTietoa esiopetukseen ilmoittautumisesta lukuvuodelle 2022–2023 muilla kielillä\nVantaalla voi hakea myös ruotsin kielikylpyesiopetukseen. Esiopetus toteutetaan pääosin kielikylpykielellä, ja lapsia kannustetaan ruotsin kielen monipuoliseen käyttöön, mutta heillä on mahdollisuus tulla ymmärretyksi myös suomen kielellä.\nMahdollisuus on hakea myös laajamittaiseen englanninkieliseen esiopetukseen. Laajamittaisessa englanninkielisessä esiopetuksessa toiminta suunnitellaan niin, että kahdella kielellä toteutetusta esiopetuksesta muodostuu kokonaisuus, jossa molemmat kielet ovat läsnä ja kehittyvät vähitellen opettajan mallintamisen ja lasten aktiivisen toiminnan kautta. Englannin kieltä käytetään laajamittaisessa englanninkielisessä esiopetuksessa yli 25 % toiminnasta.\nLue lisää kielipainotteisesta esiopetuksesta.\nVantaan kaupunki on postittanut koulun aloittamista koskevan kirjeen kaikkien vuonna 2015 syntyneiden vantaalaislasten koteihin. Oppivelvollisuusilmoituksen mukana perhe saa tunnukset sähköiseen kouluun ilmoittautumiseen osoitteessa vantaa.inschool.fi/connect. Osoitteesta vantaa.fi/wilma löytyy ohjeet ja video Wilma-käyttäjätunnuksen luomiseen.\nApua kouluun ilmoittautumiseen saa Vantaa-infoista ja monikielisiltä ohjaajilta 5.1.–30.1.22 klo 9–15.30. Koulujen monikieliset ohjaajat auttavat puhelimessa/WhatsAppilla englannin lisäksi seuraavilla kielillä: albania, arabia, somali, venäjä ja viro. Käytön opastukseen tarvitsee mukaan oppivelvollisuusilmoituksen mukana tulleen oppilaskohtaisen avainkoodin tai jo itse luodun Wilman käyttäjätunnuksen.\nPäätös lähikoulusta julkaistaan Wilmassa 31.3.2022 tai lähetetään kotiin.\nLue lisää koulun aloittamisesta.\nHaku peruskoulun kaksikieliseen ja montessoriopetukseen on poikkeuksellisesti jo 24.1.2022 mennessä\nVantaalaiskouluissa vuosiluokat 1‒6 voi opiskella myös englannin kielellä, ruotsin kielikylvyssä tai montessoriopetuksessa. Painotettua opetusta järjestävät koulut pitävät tammikuussa infotilaisuuksia opetuksesta kiinnostuneille.\nKoulujen infotilaisuudet koulutulokkaiden huoltajille\nKoronatilanteesta johtuen kaikki painotetun opetuksen huoltajainfot järjestetään etänä. Päivitämme uutiseen myöhemmin linkit infotilaisuuksiin.\nTi 11.1.2022 klo 18 Vantaan kansainvälinen koulu. Hakijoille järjestetään englannin kielen koe. Linkki tilaisuuteen.\nKe 12.1.2022 klo 18 Rekolanmäen koulu. Linkki koulun infotilaisuuteen. Teknistä apua saa tarvittaessa: karoliina.mutanen@eduvantaa.fi. Hakijoille järjestetään kielellisen valmiuden koe.\nTo 13.1.2022 klo 18. Hakijoille järjestetään kielellisen valmiuden koe. Linkki tilaisuuteen.\nKe 12.1.2022 klo 18 Uomarinteen koulu. Linkki tilaisuuteen.\nKe 12.1.2022 klo 18 Viertolan koulu, Liljatie 2 A-ovi. Linkki tilaisuuteen.\nKe 12.1.2022 klo 18 Kuusikon koulu, MO 1-2 luokassa. Käynti alapihan ovesta. Linkki tilaisuuteen.\nMontessoriopetukseen ja ruotsin kielikylpyopetukseen haetaan Wilmassa kouluun ilmoittautumisen yhteydessä 5‒24.1.2022 välisenä aikana. Wilma-lomakkeeseen merkitään painotus ja toimipiste, johon haetaan.\nEnglanninkieliseen opetukseen haetaan lähettämällä viesti osoitteeseen edu.english(at)vantaa.fi. Saat vastausviestinä sähköpostiisi linkin Webropol-kyselylomakkeeseen. Täytä lomake mahdollisimman pian, viimeistään 24.1.2022. Kun palautat Webropol-kyselyn, saat vahvistuksen hakulomakkeen vastaanottamisesta. Kutsut kokeisiin lähetetään viikkoa ennen koepäivää.\nLue lisää painotetusta opetuksesta.


AM-partio - Kilpailuohjeet | Jämsän Retki-Veikot\nK-S alueen AM-partiosuunnistuskilpailu\nJämsän Juokslahdella ke 4.8.2010\nKilpailun johtaja Joonas Nurminen\nRatamestari Juha Rantala\nValvoja Jouni Sipiläinen, S-JKL\nA4 kokoinen tulostekartta 1:10 000, 07/2010. Kartat ovat joukkueittain nipuissa. Rastimääritteet ovat kartoissa. Maasto on pääosin hyvä kulkusta metsämaastoa, josta osa hienoa avokallioaluetta. Kilpailualueella on runsaasti metsäautoteitä ja polkuja.\nMatkat ovat ratamestarin arvion mukaan.\nH21 3 km - 5 km\nD21, H18, H40, H50 3 km - 4 km\nH16, H60, D40, D18 3 km - 4 km\nD16, D50 2 km - 3 km\nH70, D60 2 km - 3 km\nH14, D14 2 km - 3 km\nLEIMAUS JA OHJEET PARTIOSUUNNISTUKSEEN\nKäytössä emit-leimaus. Lähtöön mentäessä on nollauspiste. Kilpailija on itse vastuussa emitin nollauksesta. Kilpailukeskuksessa on myös erillinen 0- leimasin kiinni mallirastissa. Kaikilla sarjoilla on viimeisenä rastina kokoontumisrasti, jolla kaikkien kilpailijoiden on leimattava. Rastilta saa lähteä maaliin vasta sitten kun joukkue on koossa. Kaikilla sarjoilla ensimmäinen rasti on yhteinen, jossa joukkueen kaikkien jäsenten on leimattava. Lähtö ja ykkösrasti on yhdistetty rastiväliviivalla samoin kuin kokoontumisrasti ja maali. Kaikkien rastien kohdalla on kartassa rastimääritteen mukainen koodinumero.\nLähtöön on matkaa noin 1 km. Viitoitus alkaa tieltä rakennuksen kohdalta. Kaikki sarjat lähtevät yhteislähdöllä. Yhteislähtö on klo 18.00 ja lähdössä on oltava viimeistään klo 17.50. Joukkueet järjestäytyvät omalla kilpailunumerolla varustetun karttanipun taakse. Kartat saa ottaa lähtöhetkellä. Varatkaa omia kyniä rastien jakoa varten.\nJoukkueen johtajan on tultava maaliin viimeisenä, josta otetaan joukkueen aika. Joukkueen johtaja leimaa ainoastaan maalissa. Maalin jälkeen emitit luetaan lukijalaitteella.\nKullekin joukkueelle on yksi numero. Sitä kantaa rinnassaan joukkueen johtaja. Numerot löytyvät mallirastin läheltä kilpailukeskuksesta. Lähellä on myös emit-lipukkeet.\nPUKEUTUMINEN, PESU, WC JA ENSIAPU\nPukeutuminen maasto-olosuhteissa. Kilpailukeskuksessa ei ole pesu mahdollisuutta. WC:t sisätiloissa. Sisätiloihin ei saa mennä suunnistusjalkineissa. Ensiapu kilpailukeskuksessa.\nJaetaan kolmelle parhaalle joukkueelle tulosten perusteella.\nKilpailukeskuksessa on ravintola


Linna Burgers and Coffee luottaa perunasämpylään - Maku - Aamuset\nLinna Burgers and Coffee luottaa perunasämpylään\nVielä viime talvena Pekka Määttä teki opetustöitä. Nyt hän keskittyy täysipäiväisesti ravintolan pyörittämiseen. – Tämä on mahtavaa, koska kymmenen vuotta ehdin tätä haaveilla ja suunnitella, Määttä iloitsee. Kuva: Ilkka Lappi\n8.1.2021 8:10 Aamuset\nParin kesän aikana Pekka Määtän ja Jaakko Luomasen luotsaama Linna Burgers and Coffee sai vahvan jalansijan Turun linnan vieressä vanhassa lippakioskissa. Viime syyskuussa Linna Burgers and Coffee otti burgereiden ystäviä ilahduttaneen askeleen ja avasi ravintolan Kårenin alakertaan.\n– Meille tarjottiin tätä tilaa. Oli selviö, että tähän tulemme. Tila on niin upea. Minusta tämä on yksi kauneimmista arkkitehdin ravintolakäyttöön suunnittelemista tiloista. Klassista funkkisarkkitehtuuria, Määttä kehuu Erik Bryggmanin suunnittelemaa rakennusta.\nKårenin alakerrassa on vuosikymmeniä toiminut ravintoloita. Kun Linna Burgers and Coffee muutti perinteikkäälle paikalle, halusivat Määttä ja Luomanen tuoda suojellun rakennuksen pelkistettyä linjaa entistä paremmin esiin.\n– Purimme myöhemmin rakennettuja osia ja otimme vanhaa tiiliseinää esiin. Halusimme pelkistetyllä linjalla kunnioittaa upeaa tilaa, Määttä toteaa.\nPieneen kioskiin verrattuna uudet tilat mahdollistivat myös tuotteiden suhteen uudet tuulet.\n– Koska tämä tila on ravintolaksi suunniteltu, meillä on nyt kioskiin verrattuna isompi keittiö. Se mahdollistaa kaikenlaista. Ruokalistallamme on uutuuksia. Nykyään myös leivomme itse burgerisämpylämme. Se oli pitkään meillä haaveena ja mietimme sämpylöiden reseptin tosi tarkkaan, Määttä sanoo.\nLinna Burgers and Coffee luottaa sämpylöiden raaka-aineena perunaan. Yhdysvalloissa perunasämpylöitä on käytetty vuosikymmeniä, mutta Suomeen perunasämpylät ovat tulleet vasta viime aikoina, eivätkä ne vielä ole rantautuneet vielä kovin laajamittaisesti Suomeen. Tosin alalla monet ovat sitä mieltä, että perunasämpylä on Suomessa seuraava iso juttu burgereiden suhteen.\n– Meille oli selvää, että haluamme tehdä burgerimme perunasämpylään, joka on jenkeissä the burgerisämpylä. Yleensä Suomessa käytetään briossisämpylää.\nLaakereillaan Hämeenkadulla ei jatkossakaan aiota levätä. Keskeinen sijainti antaa monenlaisia mahdollisuuksia.\n– Yksi suunnitelmamme on laajentaa viinibaarin suuntaan. Sijaintimme ja yliopistojen läheisyys huomioiden minusta on luontevaa laajentaa viinibaarin suuntaan, mihin ihmiset tulevat parille lasilliselle. Se vaatii vain sen, että koronatilanne rauhoittuu, Määttä miettii.\n– Kesällä aiomme myös tehdä kesäterassin tähän. Jo syksyn aikana meillä oli viikonloppuiltoja, jolloin dj kävi soittamassa. Musiikilla ja tapahtumilla oli iso osa kioskilla ja sitä haluamme jatkaa myös tässä, hän jatkaa.\nVaikka Linna Burgers and Coffee löytyykin nykyään tält pualt jokke, kesällä burgereita saa perinteisesti myös lippakioskilta.\n– Ehdottomasti kioski avataan kesäksi, Määttä vahvistaa.\n3 burgerin osaa\n❶ Tarpeeksi rasvainen pihvi. Rasvaa pitää olla yli 20 prosenttia.\n❷ Hyvä juusto. Pitkään kypsynyt ja vahva.\n❸ Sämpylä. Siinä pitää olla makua ja rakennetta.\nUusilla metodeilla voi analysoida tekstin tunnelatauksia entistä paremmin\nUutiset | 07.03.2021 - 10:53


Joulun alla tarvitaan verenluovuttajia | SPR Veripalvelu\nJoulun alla tarvitaan verenluovuttajia\n16.12.2019 09:30:00 EET | SPR Veripalvelu\nMonelle verenluovuttajalle käynti Veripalvelussa juuri joulunpyhien alla on pitkäaikainen perinne. Veripalvelu toivoo, että verenluovutukset jakautuisivat tasaisesti koko joulukuulle. Tänään luovutetut punasolut säilyvät käyttökelpoisina jouluun!\nUudenvuoden aattona tiistaina 31.12. kaikki veripalvelutoimistot Oulua lukuunottamatta ovat avoinna mutta poikkeusaukioloajoin. Verenluovutustilaisuuksia järjestetään uudenvuoden aattona Klaukkalassa, Leppävaarassa, Torniossa ja Lempäälässä. Uudenvuodenpäivänä 1.1. ja loppiaisena 6.1. verta ei voi luovuttaa.\nAlueellanne järjestetään verenluovutustilaisuus viikolla 52 (23.12. sekä 26.-27.12.):\nklo 11.00-15.00 ÄHTÄRI, seurakuntakeskus, Keskuskuja 3\nklo 11.00-16.00 RIIHIMÄKI, Kirkkopuiston seurakuntakoti, Kirkkopolku 2\nklo 13.00-18.00 AKAA, Akaan srk-sali, Sontulantie 1